
Når  man  kaster  et  blik  ind  i  fremtiden,  ser  man,  at  ungdommen  af  i  dag  vil 
komme  ud  for  forbløffende  tildragelser  og  bevægelser.  Den  skulle  være  in- 
teresseret i  at  leve  et  rent  liv  og  finde  åndelig  balance  og  ikke  lade  sig 
rive  med  af  populære  og  verdslige  ting.  Her  er  et  vers,  der  antyder  en  sådan 
balance: 

„Hvad   end   der  svækker  din   fornuft,   døver  din   samvittigheds  stemme,   for- 
dunkler din  erkendelse  af  Gud,  fjerner  din  nydelse  af  åndelige  ting, 
„Hvad  end  der  får  kroppen  til  at  herske  over  ånden  —  denne  magt  er  syn- 
den —  hvor  harmløst  den  end  kan  synes  i  sig  selv." 

(Sussanah  Wesley,  moder  til  John  Wesley,  en  af  det  attende  århundredes 
religiøse  reformatorer  i  England.) 

Menneskets  betydning  og  hensigt  motiveres  af  en  dybere  kraft  end  køn  eller 
ærgerrighed.  Mennesket  føler  nødvendigheden  af  en  forbindelse  med  Gud 
gennem  lydighed  mod  Hans  bud.  Ud  fra  denne  følelse  kommer  tro  og  for- 
visningen om,  at  Han  ikke  er  et  transitivt  væsen,  som  biologisk  vil  ophøre  med 
at  eksistere,  men  i  stedet  være  evig.  Hvis  man  fuldtud  forstår  denne  sandhed, 
vil  det  give  overskud  af  lys  over  mørket.  O 

David  O.  McKay 


1873-1970 


AF  HENRY  A.   SMITH 
Kirkens  Pressesekretær 


Præsident  David  O.  McKay,  Jesu  Kristi  Kirke  af  Sidste 
Dages  Helliges  elskede  profet,  seer  og  åbenbarer,  døde 
i  sit  hjem  i  Salt  Lake  City  den  18.  januar.  1970.  Bisæt- 
telseshøjtidelighéden  for  den  96-årige  profet  fandt  sted 
i  Tabernaklet  i  Salt  Lake  den  22.  januar. 
David  Oman  McKay  blev  Kirkens  niende  præsident  den 
9.  april  1951,  da  han  blev  opretholdt  af  Kirkens  medlem- 
mer, højtideligt  forsamlede  i  det  historiske  tabernakel 
på  Tempel  Square.  Han  var  da  77  år  gammel. 
Denne  elskede  profet,  seer  og  åbenbarers  død  markerer 
afslutningen  af  en  enestående  udviklingsperiode,  næsten 
to  decenniers  fremgang  uden  sidestykke  i  Guds  rige  på 
jorden. 

Så  hastigt  er  Mormonismen  gået  frem,  at  mere  end  halv- 
delen af  de  næsten  tre  millioner  medlemmer,  Kirken  har 
i  dag,  ikke  har  kendt  nogen  anden  profet  end  Præsident 
McKay.  I  den  periode,  han  har  været  Præsident,  er  vi 
blevet  vidne  til  en  mere  storslået  vækst  og  udvikling 
end  i  nogen  anden  tilsvarende  periode  af  Kirkens  histo- 
rie. 

Præsident  McKay  påtog  sig  lederskabet  for  Kirken  med 
dette  løfte:  „Jeg  vil  gøre  mit  bedste  for  at  leve  således, 
at  jeg  kan  gøre  mig  fortjent  til  at  have  den  Helligånd  som 
ledsager."  Hans  inspirerede  ledelse  og  resultaterne  af 
hans  præsidentskab  bærer  vidnedsbyrd  om,  at  han  har 
haft  denne  ledsager. 

Det  har  i  sandhed  været  „en  gylden  tid",  en  tid,  hvor  Kir- 
ken virkelig  blev  international.  Præsident  McKays  første 
besøg  i  Europa  som  Kirkens  Præsident  i  sommeren  1952 
overbeviste  ham  om  „det  nære  slægtskab  mellem  Kir- 
kens medlemmer  i  Europa  og  Kirken  i  Amerika."  Det  var 
ved  denne  lejlighed,  han  udvalgte  byggegrunden  til  Tem- 
plet i  Schweiz,  og  hvor  han  også  overvejede  at  købe  den 
grund,  hvorpå  London-templet  nu  står. 
Han  udtalte  som  sin  bestemte  mening,  at  hvis  de  Sidste 
Dages  Hellige  rundt  omkring  i  verdens  nationer  kunne 
få  del  i  templets  rige,  åndelige  velsignelser,  ville  de 
blive  i  deres  hjemland  og  opbygge  Kirken  der,  hvor  de 
boede.  At  han  koncentrerede  sig  stærkt  om  dette  be- 
vises af  den  kendsgerning,  at  af  de  fem  templer,  han  ind- 


viede under  sit  præsidentskab,  ligger  de  tre  uden  for 
U.S.A.,  nemlig  i  Schweiz,  i  England  og  i  New  Zealand. 
Et  andet  bevis  på  hans  tydeligt  anlagte  „internationale 
politik"  er  organiseringen  under  hans  præsidentskab  af 
de  første  Zions  stave  i  England,  Europa,  i  Syd-Amerika 
og  på  de  fjerne  øer  i  Stillehavet.  Den  første  af  disse 
stave  var  „Manchester  Stake",  der  blev  organiseret  i 
1961. 

David  O.  McKay  blev  Kirkens  Præsident  under  temmelig 
dramatiske  omstændigheder.  Den  121.  årlige  konference 
var  planlagt  til  fredag,  lørdag  og  søndag  den  6.,  7.  og  8. 
april,  og  konferenceplanerne  havde  været  igang  i  flere 
uger.  Men  to  dage  før  konferencen  —  den  4.  april  1951  — 
døde  Præsident  George  Albert  Smith  i  sit  hjem  i  Salt 
Lake  City  på  sin  81  års  fødselsdag.  Til  stede  ved  hans 
dødsleje  var  nogle  af  hans  familie  og  så  den  mand,  som 
skulle  efterfølge  ham  og  på  hvis  skuldre  præsidentska- 
bets betydningsfulde  kappe  skulle  lægges. 
Præsident  McKay  var  på  det  tidspunkt  rådgiver  i  Det 
Første  Præsidentskab  og  Præsident  for  de  Tolv  Apostles 
Råd.  Ikke  før  den  foregående  dag,  da  han  havde  besøgt 
den  syge  Præsident  Smith,  som  var  blevet  ramt  af  et 
slagtilfælde,  gik  det  helt  op  for  ham,  at  lederskabets 
ansvar  ville  blive  hans.  Han  følte  sig  meget  ydmyg  ved 
denne  oplevelse. 

To  dage  efter  samledes  man  til  konference  i  Tabernaklet, 
hvor  Præsidentens  stol  stod  tom.  Den  præsiderende 
myndighed  var  De  Tolvs  Råd,  som  David  O.  McKay  var 
præsident  for.  Så  vidt  de  fleste  af  dem,  der  var  forsam- 
lede der,  eller  som  lyttede  ved  radioen  eller  fjernsynet, 
var  denne  konference  den  første  i  Kirken,  der  blev  ledet 
af  de  Tolvs  Råd. 

Lørdagens  møder  blev  aflyst  af  hensyn  til  Præsident 
Smiths  bisættelse.  Her  præsiderede  Præsident  McKay. 
Konferencen  blev  så  forlænget  til  at  indbefatte  den  høj- 
tidelige forsamling  mandag  morgen,  hvor  Præsident 
McKay  blev  opretholdt  og  Det  Første  Præsidentskab  blev 
reorganiseret  med  Stephen  L.  Richards  og  J.  Reuben 
Clark  Jr.  som  rådgivere. 
Nogle  få  tilkendegivelser  af  Kirkens  bemærkelsesværdige 

Præsident  McKay  og  hans  råd- 
givere Hugh  B.  Brown  og  Jo- 
seph Fielding  Smith  præside- 
rede over  mange  generalkonfe- 
rencer  i    Salt   Lake  Tabernaklet. 


I  1921  foretog  ældste  David  O.  McKay  af  De 
Tolvs  Råd  sammen  med  Hugh  J.  Cannon  en 
verdensomspændende  rejse  til  Kirkens  mis- 
sioner, den  eneste  tur  af  den  art,  som  en 
generalautoritet   har  foretaget. 


1  februar  1961  talte  Præsident 
McKay  ved  indvielsen  af  Hyde 
Park  Chapel,  den  første  mor- 
mon-kirkebygning i  Storbritta- 
nien. 


Dette  familiebillede,  hvor  David 
ses  på  sin  faders  knæ,  er  det 
første  billede  man  kender  af 
David  O.  McKay. 


vækst  i  løbet  af  de  næste  tyve  år,  Præsident  McKay  var 
dens  præsident,  finder  man  i  det  totale  medlemsantal, 
i  antallet  af  stave  og  warder  og  i  antallet  af  missioner.  Da 
han  i  1951  blev  præsident,  var  Kirkens  medlemsantal  ca. 
1,150,000.  I  dag  er  der  næsten  3,000,000.  I  1951  var  der 
180  stave;  i  dag  er  der  500.  Der  var  1,541  warder  og  uaf- 
hængige grene;  i  dag  er  der  flere  end  4,200.  Der  var  i 
Kirken  43  missioner  i  1951;  nu  er  der  over  80. 
Præsident  McKays  stimulerende  og  fremgangsrige  ledel- 
se var  en  nøglefaktor  i  denne  udvikling.  Næsten  over- 
alt i  verden,  hvor  som  helst  der  findes  en  gren  af  Kirken, 
følte  man  hans  personlige  indflydelse.  Han  er  den  af  Kir- 
kens præsidenter,  som  har  rejst  længst  omkring.  Ved 
hjælp  af  de  moderne  transportmidler  har  han  bogstave- 
lig talt  rejst  til  jordens  fjerneste  egne,  hvor  han  har  holdt 
møder  med  de  hellige,  styrket  missionærerne,  indviet 
Kirkebygninger  og  templer  og  vundet  venner  for  Kirken 
alle  steder.  Hans  rejser  omfatter  adskillige  rejser  til 
England  og  det  øvrige  Europa,  besøg  hos  missionerne  i 
Syd-Amerika,  Central-Amerika  og  Mexico,  en  tur  til 
Syd-Afrika  (han  var  den  første  generalautoritet,  der  no- 
gensinde har  besøgt  det  land),  og  et  besøg  hos  Stille- 
havets missioner,  heri  medregnet  New  Zealand  og 
Australien,  hvor  en  præsident  fra  Kirken  aldrig  før  havde 
dristet  sig  hen. 

Præsident  McKay  var  en  generalautoritet  i  næsten  64  år, 
idet  han  blev  udnævnt  til  medlem  af  De  Tolvs  Råd  i  en 
alder  af  32  år,  i  april  1906. 

David  O.  McKay  var  født  i  Huntsville,  Ogden  Valey,  Utah, 
den  8.  september  1873  som  søn  af  David  McKay,  om- 
vendt til  Mormonismen  i  Skotland,  og  Jeanette  Evans 
McKay,  som  var  fra  Wales.  Da  den  unge  David  var  syv 
år,  blev  hans  fader  kaldet  som  missionær  til  De  britiske 
Øer  i  to  år,  moderen  og  børnene  blev  hjemme  i  Hunts- 


Fem  SDH-templer  blev  indviet 
under  Præsident  McKays  leder- 
skab, og  heraf  var  de  tre  uden 
for  U.S.A.  I  august  1955  fore- 
tog han  det  første  spadestik  på 
grunden  til   London-templet. 


Præsident  McKay  og  hans  hustru  ankom  i  juni  1952  til  Helsinki,  Finland,  på 
besøg  sammen  med  deres  søn,  David  Lawrence  McKay  og  hans  hustru.  De 
blev  budt  velkommen  af  præsident  Henry  A.  Mattis  fra  Kirkens  finske  mission. 


JÉL 


Præsident  McKay  var  den  af  Kirkens  præsidenter,  som  har  rejst  længst 
omkring.  Da  dette  billede  blev  taget,  talte  han  til  en  forsamling  i  New 
Zealand. 

Præsident  McKay  talte  med  mange  politiske  ledere.  For  flere  år  siden 
blev  han  fotograferet  i  en  samtale  med  the  Right  Honorable  Walter  Nash, 
New  Zealands    premierminister. 


ville  og  drev  familiefarmen.  (Fødehjemmet  i  Huntsville 
har  været  et  samlingssted  for  „McKay-klanen"  i  mange 
år,  og  lige  til  sin  sidste  sygdomsperiode  har  Præsident 
McKay  glædet  sig,  når  han  kunne  tilbringe  nogen  tid  der 
sammen  med  sin  familie.) 

David  O.  McKay  fik  sin  første  uddannelse  i  Huntsville.  I 
1894  kom  han  på  University  of  Utah  i  Salt  Lake  City, 
hvorfra  han  blev  permitteret  i  1897,  og  var  den,  der  holdt 
klassens  afskedstale. 

Han  blev  derefter  kaldet  til  tjeneste  som  missionær  og 
fulgte  i  sin  faders  fodspor  til  De  britiske  Øer.  Således 
begyndte  en  livslang  missionær-  og  ledergerning,  der  har 
givet  ham  det  omdømme  at  være  en  af  Kirkens  frem- 
ragende missionærer.  I  marts  1898  blev  han  kaldet  til 
distriktspræsident  for  Glasgow  distrikt,  hvor  han  tjente  i 
mere  end  et  år,  inden  han  blev  afløst  og  rejste  hjem  i 
1899. 

I  1899  blev  han  ansat  som  lærer  ved  Weber  Academy  — 
nu  Weber  State  College  —  i  Ogden,  Utah,  og  i  1902  blev 
han  forstander  for  denne  skole. 

Præsident  McKay  ægtede  Emma  Ray  Riggs  fra  Salt  Lake 
City  den  2.  januar  1901  i  templet  i  Salt  Lake.  Deres 
ægteskab  var  ideelt,  idet  det  kunne  stå  som  forbillede 
på  familiesammenhold  for  Sidste  Dages  Hellige  over 
hele  verden.  De  fik  syv  børn:  David  Lawrence  McKay,  Dr 
Lewelyn  R.  McKay,  Royal  Riggs  McKay  (død),  Mrs.  Rus- 
sell (Lou  Jean)  Blood,  Mrs.  Conway  (Emma  Rae)  Ashton, 
Dr.  Edward  R.  McKay  og  Robert  R.  McKay. 
Præsident  McKay  blev  nogle  få  måneder  efter  at  være 
kaldet  til  apostel  i  1906  assisterende  „general-forstan- 
der" for  Deseret  Sunday  School  Union.  I  1918  blev  han 
kaldet  som  „general-forstander";  denne  stilling  betjente 
han,  til  han  i  1934  blev  kaldet  til  rådgiver  i  Det  Første 
Præsidentskab.    Præsident    McKay    blev    velkendt    som 


„den  moderne  Søndagsskoles  fader".  Af  de  mange  ind- 
satser, han  har  gjort,  har  ingen  været  af  større  be- 
tydning eller  mere  vidtrækkende  end  den,  han  har  gjort 
for  at  ensrette  Søndagsskolens  program  og  udvikle  un- 
dervisningsteknikken for  Søndagsskolens  lektier.  Lige 
fra  den  yngste  klasse  til  forældreklassen  blev  der  indar- 
bejdet et  trinvis  udviklende  studiekursus  i  hele  Kirken. 
Præsidenten  gjorde  en  betydningsfuld  indsats  for  Kir- 
kens uddannelsesprogram.  Fra  1906  til  1919  var  han  med- 
lem af  Kirkens  uddannelsbestyrelse;  og  fra  1919-1921 
var  han  Kirkens  uddannelses-kommissær.  På  forskellige 
tidspunkter  var  han  også  medlem  af  bestyrelsen  for  Uni- 
versity of  Utah  og  tillidsmand  ved  Utah  State  Univer- 
sity. Ved  sin  død  var  han  præsident  for  Brigham  Young 
University's  bestyrelse  og  for  Kirkens  uddannelsesbe- 
styrelse. 

I  1921  foretog  Præsident  McKay  og  ældste  Hugh  J.  Can- 
non  en  verdensomspændende  rejse  til  Kirkens  missio- 
ner, den  første  og  eneste  sådan  udstrakt  besøgsrejse, 
der  nogensinde  er  foretaget  af  en  generalautoritet.  På 
denne  tur  rejste  de  over  99,750  km  og  besøgte  alle  mis- 
sioner undtagen  Syd-Afrika. 

I  1922  blev  Præsident  McKay  udtaget  til  at  præsidere 
over  Kirkens  europæiske  missioner  med  hovedkvarter  i 
England.  To  år  efter  vendte  han  tilbage  til  Salt  Lake  City. 
De  følgende  ti  år  virkede  han  i  sit  kald  som  apostel, 
idet  han  var  med  til  at  lede  Kirkens  verdensomspæn- 
dende aktiviteter.  Og  så  —  i  1934  —  blev  han  af  Præsident 
Heber  J.  Grant  kaldet  som  2.  rådgiver  i  Det  Første  Præ- 
sidentskab. Han  virkede  i  denne  stilling  sammen  med 
Præsident  Grant  og  senere  sammen  med  Præsident 
George  Albert  Smith  til  1951,  da  han  blev  Kirkens  Præ- 
sident. 
Trods  sin  travlhed  som  kirkelig  embedsmand  påtog  Præ- 

I  august  1955  hilste  Præsident 
McKay  på  medlemmer  af  Taber- 
nakelkoret, da  de  ankom  til 
Prince's  Pier  Greenock,  Skot- 
land. 


Under  en  af  sine  mange  rejser 
til  øerne  i  Stillehavet,  poserede 
Præsident  McKay  med  en  smuk 
„lei"  (blomsterkrans),  han  hav- 
de  modtaget. 


sident  McKay  sig  mange  store  civile  opgaver.  I  1938, 
hvor  man  forberedte  sig  på  at  fejre  100-året  for  mor- 
monpionernes  ankomst  til  Saltsødalen  —  den  skulle  min- 
des i  juli  1947  —  udvalgte  Utahs  guvernør  ham  til  for- 
mand for  statens  komité  for  denne  100-årsfest.  Hans 
lederskab  i  denne  opgave  nåede  sit  højdepunkt  i  et  helt 
års  fejring  af  statens  100-års  jubilæum  i  1947  og  i  ud- 
førelsen og  indvielsen  af  det  smukke  og  betagende 
„Dette  er  stedet"  —  monument  ved  udløbet  af  bjergene 
øst  for  Salt  Lake  City,  hvor  Brigham  Young  og  mormon- 
pionererne første  gang  trådte  ind  i  Den  Store  Saltsødal. 
Præsident  McKay  har  været  produktiv  som  taler  og  skri- 
bent. Alle  hans  taler  og  skrivelser  har  været  publiceret 
i  adskillige  bøger  og  som  de  månedlige  redaktionelle 
artikler  i  The  Improvement  Era,  The  Instructor  og  Den 
danske  Stjerne.  Denne  overvejende  åndelige  og  religiøse 
Litteratur  vil  blive  stående  som  et  minde  om  en  frem- 
ragende og  elsket  leders  indspirerede  ledelse. 
Han  fik  tildelt  mange  æresbevisninger  bl.  a.  æresdok- 
torgrader fra  Brigham  Young  University,  Utah  State  Uni- 
versity,  The  University  of  Utah  og  Temple  University  i 
Philadelphia,  Pennsylvanien.  Da  han  modtog  denne  sidste 
grad  i  juni  1951,  stod  der  i  omtalen  deraf  blandt  andet: 
„Han  har  tilbragt  sin  tid  i  Kirkens  rådsforsamlinger,  med 
at  lede  dens  skoler  stå  i  spidsen  for  dens  udenlandske 
missioner,  skrive  bøger  med  lærdomme  og  regler  og  med 
at  lede  Kirkens  forretningsanliggender."  I  september  1954 
udnævnte  International  College  of  Surgeons,  Chicago, 
Illinois,  ham  til  æresmedlem  „som  erkendelse  af  hans 
indsats  for  menneskehedens  velfærd  og  for  hengivenhed 
for  og  opmuntring  til  uddannelse  og  humanitært  arbejde." 
Mange  andre  æresbevisninger  og  omtaler  findes  om  hans 
fremragende  tjeneste  for  menneskeheden. 


I  dag  sørger  millioner  over  en  stor  humanist,  eksempla- 
risk fader,  civil  og  åndelig  leder  og  inspireret  Guds 
profets  bortgang. 

Dette  fotografi  af  David  O.  McKay  blev  taget  omkring  det  tidspunkt,  da 
han  blev  kaldet  til  apostel,   i   1906. 

Jeg  er  taknemmelig  over  at  vide,  at  medlemmer  af 
Kirken  og  mange  mennesker  i  almindelighed,  der 
har  indset,  at  materielle  goder  alene  ikke  giver  lykke, 
mere  end  nogensinde  før  værdsætter  de  ting,  der 
er  mest  værdifulde.  Jeg  er  glad  for  at  kunne  nyde 
disse  værdifulde  goder  sammen  med  mine  venner. 
For  at  give  nogle  få  eksempler,  kan  jeg  sige,  at  jeg 
er  meget  taknemmelig: 

1.  For  ædel  herkomst  og  et  hæderligt  navn. 

Familien  giver  barnet  sit  navn  og  anseelse  i  sam- 
fundet. Et  barn  ønsker,  at  hans  familie  skal  være  lige 
så  god  som  hans  venners  familie.  Han  ønsker  at 
være  i  stand  til  at  kunne  fremhæve  sin  far  med  stolt- 
hed og  at  føle  sig  inspireret,  hver  gang  han  ser  på 
sin  moder.  Det  er  en  moders  pligt  at  leve  således, 
at  hendes  børn  ønsker  at  nyde  alt,  hvad  der  er  smukt, 
godt  og  rent  sammen  med  hende.  Det  er  en  faders 
pligt  at  opføre  sig,  så  hans  sønner  kan  være  stolte 
af  at  bære  hans  navn. 


Eksemplet  er  stærkere  end  forskrifter.  Forældre  har 
pligt  til  at  være,  hvad  de  ønsker,  at  deres  børn  skal 
blive.  Jeg  er  meget  taknemmelig  for,  at  jeg  havde 
sådanne  forældre. 

2.  For  en  urokkelig  tro  på  et  højere  væsen  og  på 
Jesu  Kristi  guddommelighed. 

Tro  på  Gud  må  naturligvis  være  noget  personligt. 
Den  må  være  din;  den  må  være  min;  og  for  at  være 
effektiv  må  den  udspringe  af  sjæl  og  hjerte.  Det  er 
i  denne  forstand,  jeg  refererer  til  tro  på  Kristus  som 
verdens  største  behov  —  en  tro,  der  bestemmer  en 
mands  religion  og  hans  mål.  Det  er  en  kraft,  som 
tilskynder  til  handling,  og  den  burde  være  den  største 
drivkraft  i  menneskers  liv. 

For  ham,  der  accepterer  Jesus  af  Nazareth  som  Guds 
egen  Søn,  for  ham,  der  med  hele  sin  sjæl  tror,  at 
Jesus  lever  i  dag,  og  at  han  kan  have  og  har  ind- 
flydelse på  verden,  bliver  Kristi  lærdomme,  såvel  som 
Hans  personlighed,  en  realitet. 

3.  For  evnen  og  lejlighederne  t!l  at  nyde  Guds  gaver, 
som  de  åbenbares  i  naturen. 

Alle  de  smukke  ting,  der  er  skabt,  har  jeg  ret  til  at 
betragte  og  at  søge.  Jeg  har  set  de  strålende  farver 
på  vandet  og  jorden  i  de  sydlige  have  og  den  rige 
vækst  af  grøntsager  og  dyreliv  der.  Jeg  har  forundret 


Det  er 

Evangeliets  første 
princip  med 
vished  at  kende 
Guds  karakter 
og  at  vide, 
at  vi  kan  tale 
med  Ham, 
som  et  menneske 
taler  med  et 
andet. 


Joseph  Smith 


mig  over  Guds  store  godhed  mod  mennesker,  når 
jeg  i  Kirkens  tjeneste  er  blevet  sendt  til  seks  af  jor- 
dens kontinenter.  Og  det  har  betaget  mig,  når  jeg 
har  lært  mine  sønner  at  pløje  en  lige  fure,  lave  et 
ordentlig  bed  til  frø,  plante  god  sæd  og  iagttage,  når 
afgrødens  første  grønne  spire  brød  frem  på  min  gård 
i  Huntsville,  Utah.  Jeg  har  stået  side  om  side  med 
dem  og  været  bekymret  for  afgrøden,  taget  prøver 
af  den  for  at  se,  om  de  enkelte  kærner  var  svulmende 
og  fyldige,  iagttaget,  når  markerne  blev  gyldne  til 
høst  og  så  har  samlet  høsten,  ligesom  min  fader 
lærte  mig  det. 

4.  For  hengivne  familieforhold  —  mine  kære  og  for 
trofaste  venner. 

Den,  der  bare  har  én  ven,  er  rig,  og  jeg  har  mange, 
der  har  bevist,  at  de  er  trofaste  og  loyale. 
Hvis  man  vælger  den  vej,  der  fører  til  lykke,  har  man 
det  privilegium  at  være  lykkelig.  Den  sande  lykke 
findes  i  familien  og  hjemmet.  Hjem  bliver  varige  gen- 
nem kærlighed.  Varige  hjem,  der  er  fyldt  med  glæde 
og  tilfredshed,  er  enhver  nations  styrke.  Ligesom  til- 
fredse mennesker,  der  lever  sammen  i  uselvisk  og 
kærligt  fællesskab,  danner  lykkelige  hjem,  således 
danner  tilfredse,  fredfyldte  hjem  fremskridtsvenlige, 
fredfyldte  samfund;  og  grupper  af  sådanne  samfund 
udgør  en  fredfyldt,  fremskridtsvenlig  nation.  Vor 
moderne  civilisations  beståen  afhænger  af  velord- 
nede, velstyrede  hjem. 

Den  sande  vej  til  lykke  består  i  at  leve  et  rent  liv, 
holde  de  åndelige  og  fysiske  sanser  skarpe  og 
påskønne  alt,  hvad  der  er  godt  og  smukt;  den  består 
i  at  være  i  stand  til  at  nyde  alt  det,  som  Gud  har  givet 
os,  at  have  venner  og  være  en  ven,  såvel  som  at  have 
familie. 

5.  For  lejlighed  til  at  tjene  i  Kristi  Kirke,  og  frem  for 
alt  for  den  kundskab,  at  en  venlig  og  kærlig  Fader 
vil  hjælpe  alle,  der  oprigtigt  søger  Ham. 

Det  mest  værdifulde  kald  her  i  livet  er  at  tjene  sin 
næste  på  bedste  måde.  Livets  ædleste  formål  er  at 
stræbe  efter  at  gøre  andre  lykkeligere.  Tjenester  og 
karakter  er  de  eneste  to  ting,  vi  kan  tage  med  os, 
når  vi  forlader  denne  verden.  Kan  I  finde  en  eneste 
organisation,  hvori  I  kan  tjene  mere  effektivt  på  en 
organiseret  måde  end  i  Jesu  Kristi  Kirke  af  Sidste 
Dages  Hellige?  Men  for  at  det  kan  være  så  effektivt 
som  muligt,  må  vi  altid  søge  hjælp  fra  vor  himmelske 
Fader  gennem  ydmyg  og  oprigtig  bøn.  Han  er  inter- 
esseret i  Kirkens  arbejde  her  på  jorden  og  i  de  af 
os,  der  arbejder  som  Hans  tjenere. 
For  disse  og  mange  andre  velsignelser  er  mit  hjerte 
fyldt  med  taknemmelighed,  og  jeg  er  meget  tak- 
nemmelig. O 

GENEALOGI 

den  store  nivellerer 


AF  DAVID  H.  PRATT 


Genealogi  er  et  systematisk  studium 
af  racens  personlige  historie  med  det 
formål  at  afgøre  ens  afstamning.  Gene- 
alogien  er  afhængig  af  fortidens  ek- 
sisterende optegnelser  og  dygtig  ana- 
lyse af  dem  gennem  den  indsigt  man 
har  fået  ved  at  studere  historie, 
geografi  og  andre  grene  angående 
menneskets  forbindelser  og  bevægel- 
ser. 

Sidste  Dages  Hellige  betragter  gene- 
alogien  som  et  redskab  til  at  sam- 
menføje familiebånd  mellem  de  leven- 
de og  de  døde.  Familien  er  grundlaget 
for  Herrens  rige,  og  det  vil  kun  være 
muligt  for  dem,  som  er  blevet  beseglet 
i  én  evig  familie,  at  komme  ind  i  den 
højeste  grad  af  det  celestiale  rige. 
Vi  arbejder  under  Elia's  ånd,  når  vi 
bliver  viet  i  templet,  når  vi  holder  vore 
familie-hjemmeaftener,  og  når  vi  udø- 
ver det  patriarkalske  Præstedømme  i 
retfærdighed,  men  vi  kan  ikke  opnå 
alt,  før  vi  erkender  genealogi  som  mid- 
let til  at  udstrække  vor  familiekreds 
selv  på  den  anden  side  af  sløret.  Så 
vil  vi  begynde  at  fatte  den  fulde  be- 
tydning af  Profeten  Joseph  Smiths 
udtalelse:  „Profeten  Elia's  magt  er 
tilstrækkelig  til  at  gøre  vor  kaldelse  og 
udvælgelse  urokkelig."  (Profeten 
Joseph  Smiths  Lærdomme,  p.  408.) 
Måske  er  det  nødvendigt,  at  vi  Sidste 
Dages  Hellige,  foruden  genealogiens 
åndelige  mål,  bliver  mindet  om,  at 
genealogi  ikke  blot  er  et  middel  til  et 
resultat.  Lad  os  ikke  overse  den  betyd- 
ning og  den  mulighed  der  ligger  i 
genealogi  på  andre  områder  i  livet. 
Genealogi  vil  hjælpe  enhver,  der  stu- 
derer historie,  til  at  få  et  mere  solidt 
grundlag  for  sine  studier.  Baggrunden 
for  hele  egne  eller  begivenheder  kan 


spores  gennem  de  slægtsregistre  og 
personligheder,  der  er  knyttet  dertil, 
så  man  kan  finde  ud  af  hvorfor  de 
tænkte  og  handlede  som  de  gjorde. 
De  kulturtræk,  som  formede  deres 
skikke  og  problemer,  og  oprindelsen 
til  deres  institutioner  kan  lettere  be- 
stemmes. Genealogi  er  historiens  ske- 
let, og  de,  der  studerer  den,  erkender 
at  deres  søgen  er  forbundet,  således 
som  en  forfatter  har  udtalt  det,  „med 
bevægelserne  i  menneskets  historie 
og  sammenflettet  med  den  menneske- 
lige naturs  rødder  og  grene."  (Anthony 
R.  Wagner:  English  Ancestry.) 
Genealogiens  rolle  kan  måske  endda 
have  dybere  betydning  i  vore  foran- 
derlige tider.  Vore  dages  teknologi  og 
industri  har  befriet  mennesket  for  for- 
tidens slid  og  slæb  og  har  givet  os 
mere  tid  og  flere  penge  til  uddannel- 
sesmæssige og  åndelige  formål.  Men 
samtidig  har  disse  fordele,  uden  at  det 
var  hensigten,  svækket  familiestruk- 
turen og  ofte  gjort  mennesket  rodløst, 
når  han  forsøger  at  hamle  op  med  pro- 
blemet om,  hvordan  han  skal  bruge 
den  nyvundne  fritid.  De  trivielle  for- 
lystelser, hvormed  mange  mennesker 
udfylder  det,  der  mere  og  mere  bliver 
den  største  del  af  deres  dag,  bidrager 
kun  til  den  uro,  den  mangel  på  formål 
og  de  falske  mål,  som  plager  nutiden. 
Genealogien  kunne  spille  en  dobbelt 
rolle  ved  at  hjælpe  mennesket  til  at 
bruge  sin  fritid  mere  klogt,  samtidig 
med  at  han  får  en  bedre  forståelse  af 
fortiden,  og,  endnu  vigtigere,  ved  at 
hjælpe  „til  at  skabe  menneskelige  led, 
hvad  der  måske  kan  give  hans  liv  den 
tabte  værdighed  og  betydning  tilbage." 
(Ibid.) 
Den  franske  jurist  og  filosof,  Baron  de 


Montesquieu  (1689-1755),  oplyser  os 
om,  at  det  er  umuligt  at  ære  „afdøde 
forældre  uden  at  komme  til  at  have 
ærbødighed  for  de  levende."  Genealo- 
gien er  i  sandhed  en  nivellerer,  idet 
den  fører  folk  nærmere  til  hinanden, 
når  de  bliver  klar  over  og  skønner  på, 
at  de  har  fælles  afstamning.  Genealo- 
gien anser  ikke  personer,  og  dens  for- 
mål burde  få  os  til  at  blive  tolerante 
over  for  andre,  når  vi  lærer  hvor  sam- 
menfiltrede og  sammenblandede  alle 
vore  anetavler  er. 

Genealogien  er  ikke  en  sag  kun  om 
de  døde,  men  derimod  er  den  det,  der 
forener  levende  og  døde  mennesker, 
så  de  kan  blive  beseglet  ved  Elia's 
magt.  Der  er  ingen  plads  i  vor  teologi 
for  det  menneske,  som  råber  op  om, 
at  han  ikke  har  tid  til  sin  familie,  hver- 
ken de  levende  eller  de  døde.  Kraften 
til  at  nå  dette  mål  ligger  inden  i  os  alle. 


David  H.  Pratt,  lærer  i  genealogi  ved  Brigham 
Young  Universitetet,  var  tidligere  assisterende 
tilsynsførende  for  efterforskningsarbejdet  ved  Ge- 
nealogy  Society.  Han  er  højpræsternes  gruppe- 
leder i  Pleasant  Grove  5.  Ward  (Utah).  Q 

Kristen  Kærlighed 


AF  JOHN   W.   BENNION 


Det  fornemmeste  kendetegn  på  en  Sidste  Dages  Hellig 
burde  være  hans  kærlighed  til  næsten.  Jesus  lærte  os, 
at  kærlighed  til  Gud  og  mennesker  er  det  største  bud, 
og  apostlen  Paulus  understregede,  at  intet  kan  erstatte 
næstekærlighed. 

Meningen  med  kristen  kærlighed  er  ikke  så  tydelig  som 
nogle  af  de  mere  konkrete  befalinger  såsom  tiende,  Vis- 
domsordet  eller  faste.  Nogle  af  vanskelighederne  stam- 
mer fra  den  kendsgerning,  at  der  er  forskellig  slags  kær- 
lighed. De  fleste  af  os  er  f.  eks.  enige  om,  at  kristen 
kærlighed  ikke  er  det  samme  som  den  stærkt  følelses- 
betonede og  fysiske  tiltrækning,  som  en  mand  og  kvinde 
føler  for  hinanden,  når  de  er  „dybt  forelskede". 
Der  er  imidlertid  en  tendens  til,  at  folk  opfatter  kristen 
kærlighed  som  beslægtet  med  venskab  eller  familiekær- 
lighed. Vi  har  positive,  varme,  intime  følelser  for  familie 
og  venner  baseret  på  fælles  oplevelser,  værdier  og 
specielle  bånd.  Hvis  vi  antager,  at  det  at  have  kristen 
kærlighed  betyder,  at  vi  nærer  følelser  for  alle  mennesker 
som  overfor  vor  familie  og  venner,  synes  dette  bud  at 
være  for  vanskeligt  for  de  fleste  af  os.  Hvorledes  kan 
vi  elske  vore  fjender  på  samme  måde,  som  vi  elsker 
vore  kære?  Hvordan  kan  vi  nære  varme,  intime  følelser 
overfor  dem,  som  er  ligeglade  eller  fjendtlige  mod  os? 
Kristen  kærlighed  er  ikke  det  samme  som  venskab  eller 
familiekærlighed.  Det  er  ikke  baseret  på  følelser,  men 
på  vilje.  Vi  kan  meget  bedre  kontrollere  vor  vilje  end 
vore  følelser.  Vi  er  måske  ikke  i  stand  til  at  frembringe 
varme,  positive  følelser  mod  dem,  der  hader  os  og  ond- 
skabsfuldt udnytter  os,  men  vi  kan  udøve  velvilje  over- 
for dem.  At  udøve  velvilje  betyder,  at  vi  har  besluttet 
os  til  at  behandle  andre  mennesker  på  bedste  måde, 
uden   hensyn  til  vore  følelser  overfor  dem.  Vor  beslut- 

ning  er  baseret  på,  at  hvert  menneske  er  Guds  udø- 
delige barn  med  store  muligheder  for  moralsk,  åndelig 
og  intellektuel  vækst.  Ethvert  menneske  er  derfor  af 
uberegnelig  værdi,  ikke  kun  for  hvad  han  er,  men  for 
hvad  han  har  mulighed  for  at  blive. 
Alle  Sidste  Dages  Hellige  burde  have  en  dyb  respekt 
for  enhver  menneskelig  skabnings  værdi  og  ophøjethed, 
selv  om  vi  kan  blive  bedrøvet  over  at  se,  hvad  nogle 
mennesker  gør  mod  sig  selv  eller  andre.  Ved  at  antage 
Evangeliet,  har  vi  forpligtet  os  til  at  gøre  alt,  hvad  vi 
kan  for  at  hjælpe  alle  Guds  børn  til  at  forstå  alle  deres 
muligheder.  Denne  forpligtelse  er  grundlaget  for  alminde- 
lig velvilje.  Jeg  forstår  det  således,  at  vi  skal  opøve  vor 
vilje  til  at  handle  i  andre  menneskers  interesse  og  for 
deres  bedste,  selvom  vi  måske  ikke  mere  nærer  varme, 
intime  følelser  for  dem.  Vore  følelser  kan  endog  til  tider 
være  negative,  når  vi  står  over  for  fjendtlige,  hadefulde 
og  ukærlige  mennesker.  Hovedsagen  er,  at  vi  kan  og 
bør  udvise  kristen  kærlighed  eller  velvilje  til  deres  bed- 
ste, skønt  vi  måske  ikke  bryder  os  om  dem  som  vore 
venner  og  mennesker,  som  vi  er  naturligt  knyttet  til. 
Lad  os  belyse  det  ved  at  betragte  det  forhold,  en  god 
moder  har  til  sine  børn.  Moderen  er  dybt  interesseret  i 
sine  børns  velfærd.  Hun  forsøger  altid  at  gøre,  hvad  hun 
tror,  der  er  det  bedste  for  dem.  Hendes  følelser  overfor 
dem  er  sædvanligvis  meget  varme  og  positive,  men  selv 
de  bedste  mødre  har  deres  øjeblikke  med  irritation  og 
vrede.  Følelser  er  aldrig  konstante,  og  børn  er  somme- 
tider en  prøvelse.  De  har  måske  af  og  til  held  til  at 
fremkalde  negative  følelser  hos  selv  de  kærligste  mødre. 
Men  derfor  holder  en  god  moder  ikke  op  med  at  rea- 
gere overfor  sine  børns  nødvendigheder,  selv  om  hun 
er   irriteret,    skuffet   eller   vred.    Hendes   opførsel    bliver 


stadig  ledet  af  hendes  fornuft  og  ansvarsfølelse  for  de- 
res trivsel,  uanset  hvordan  hendes  følelser  er  for  dem  i 
øjeblikket.  Når  de  er  sultne,  giver  hun  dem  mad.  Hvis  de 
har  slået  sig  eller  er  i  fare,  kommer  hun  og  hjælper  dem. 
Et  andet  eksempel  er  forholdet  mellem  en  højt  uddannet 
doktor,  sagfører  eller  lærer  og  hans  klient.  Når  vi  går 
til  lægen,  forventer  vi  ikke,  at  kvaliteten  af  hans  hjælp 
afhænger  af,  hvordan  han  synes  om  os.  Vi  forventer, 
at  han  hjælper  os  med  al  den  erfaring,  han  er  i  besid- 
delse af,  uanset  om  han  bryder  sig  om  os  eller  ej.  Lige- 
ledes forventer  vi,  at  vore  børns  lærere  skal  være  dybt 
interesserede  i  og  forstående  overfor  vore  børns  pæda- 
gogiske behov,  selv  om  de  naturligvis  kan  nære  varmere 
følelser  overfor  nogle  børn  end  andre.  Disse  mennesker 
må  adskille  deres  følelser  fra  deres  professionelle  for- 
pligtelse og  handle  i  deres  klienters  interesser,  uden  hen- 
syn til  deres  følelser.  Ved  at  lære  at  vise  velvilje,  kan  vi 
gøre  det  samme  mod  alle,  der  kommer  under  vor  indfly- 
delse, og  ved  at  gøre  således,  bliver  kristen  kærlighed  en 
realitet  i  vor  liv. 

Et  hyppigt  biprodukt  af  velvilje  er  vækst  af  varme,  posi- 
tive følelser  i  os  og  i  den,  der  modtager  vor  velvilje.  Når 
vi  viser  velvilje  mod  den  ligegyldige  fjendtlige  eller  hade- 
fulde person,  skifter  han  sommetider  standpunkt  og  be- 
gynder at  reagere  overfor  os  på  samme  måde. 

Et  sådant  resultat  er  altid  opmuntrende,  men  vi  må  huske 
på,  at  det  ikke  altid  går  sådan,  og  at  vor  fortsatte  velvilje 
på  ingen  måde  må  være  afhængig  af  en  gensidig  reaktion. 
Venskab  er  nødvendigvis  gensidig;  det  er  velvilje  ikke. 
Sommetider  kan  vi  bedre  lide  et  menneske,  når  vi  be- 
handler ham  med  velvilje,  selvom  han  ikke  reagerer 
imødekommende.  Kristen  kærlighed  afhænger  hverken 
af  vore  følelser  eller  følelserne  hos  den,  der  modtager 
vor  kærlighed.  Det  er  en  viljebetonet  handling,  ikke  en 
følelsesbetonet  reaktion.  Paulus  forklarede  ånden  i  kri- 
sten kærlighed,  da  han  bad  romerne  om  at  vise  hinan- 
den lige  meget  hensyn  og  at  omgås  ydmyge  personer. 
De  blev  bedt  om  at  stræbe  efter  at  være  hæderlige. 

Når  vi  forsøger  at  efterleve  budet  om  kristen  kærlighed 
mere  fuldkomment,  er  der  nogle  faldgrubber,  som  vi 
bør  være  omhyggelige  med  at  undgå.  En  af  disse  er  ten- 
densen til  at  udvise  velvilje  i  det  abstrakte  men  ikke  i  det 
konkrete.  Dette  har  ikke  den  ønskede  virkning  og  kan 
forlede  os  til  at  tro,  at  vi  efterlever  budet,  hvad  vi  i  vir- 
keligheden slet  ikke  gør. 

Vor  velvilje  mod  mennesker  er  f.  eks.  ikke  særlig  hen- 
sigtsmæssig, hvis  vi  ikke  udviser  den  overfor  enkelte 
personer,  som  vi  kommer  i  kontakt  med  i  omegnen,  på 
arbejdet  eller  i  Kirken.  Der  er  dem,  som  hykler  bifald 
m.h.t.  uddannelsens  store  værdi,  men  ikke  gør  noget 
for  at  støtte  og  hjælpe  med  til  at  forbedre  de  lokale  sko- 
ler. Andre  erklærer  deres  kærlighed  til  landet,  men  er 
ligeglade  med  deres  forpligtelser  som  borgere,  idet  de 
glemmer  at  undersøge  valgresultater  og  kandidater  og 
at  stemme. 

Nogle  af  os  taler  om  vor  kærlighed  til  Kirken,  men  gør 
kun  lidt  af  det  konkrete  som  f.  eks.  at  dele  vor  tid,  energi 
og  talenter  med  vore  brødre  og  søstre.  Det  er  en  fristelse 


og  kilde  til  selvbedrag  at  vise  abstrakt  velvilje  og  glemme 
at  gøre  det  konkrete. 

En  anden  alvorlig  hindring  for  kristen  kærlighed  er  den 
tendens,  vi  har  til  selv  at  udvælge,  hvem  vi  vil  vise 
velvilje  overfor.  Det  afhænger  alt  for  ofte  af  sådanne 
faktorer  som  almindelig  religion,  race,  borgerskab,  social 
klasse  og  uddannelsesplan.  Hvis  vi  har  det  sådan,  er  det 
tegn  på,  at  vor  velvilje  ikke  er  grundlagt  på  den  overbe- 
visning, at  hver  menneskesjæl  har  en  naturlig  værdi. 
Det  er  i  virkeligheden  ikke  kristen  kærlighed,  hvis  vor 
velvilje  er  begrænset  til  mennesker,  med  hvem  vi  har 
visse  ting  tilfælles.  Vi  føler  os  naturligvis  tiltrukket  af 
visse  grupper,  med  hvem  vi  har  meget  tilfælles.  Sådan 
har  alle  mennesker  det,  men  vi  må  ikke  forveksle  det 
med  kristen  kærlighed. 

Kristen  kærlighed  er  en  betydelig  udfordring,  og  noget 
vi  kan  stræbe  efter  hele  livet.  Det  bør  være  vort  mål 
at  lære  at  vise  velvilje  alene  af  nødvendighedsgrunde. 
En  sådan  adfærd  vil  bestemt  være  en  forudsætning  for 
at  leve  i  et  celestialt  samfund.  Vi  starter  med  at  lære  og 
praktisere  velvilje  i  hjemmet  og  i  Kirken,  men  den  ende- 
lige prøve  er  vor  adfærd,  når  som  helst  vi  møder  den 
fremmede,  den  ukærlige  og  ham,  der  har  onde  hensigter. 
Vor  overbevisning  om  Guds  almindelige  faderskab  og 
menneskenes  slægtskab  skulle  være  stærk  nok  til  at 
sætte  os  i  stand  til  at  møde  prøven.  O 


Ord  har  vinger, 
men  flyver 
ikke  altid  derhen, 
hvor  vi  vil. 


George  Eliot  (d.  1880) 

INDSTILLING  OG  EVNER 


AF  GEORGE  ALBERT  SMITH,  JR. 


Kan  vi  se  en  sammenligning  mellem  Jesu  måde  at  vælge 
ledere  på  for  tyve  århundreder  siden  og  den  måde,  som 
moderne  forretningsvirksomheder  i  dag  benytter,  når  de 
vælger  gode  medarbejdere? 

Et  interessant  spørgsmål,  som  det  er  svært  at  give  en 
kort  redegørelse  for.  Det  er  klart,  at  hensigten  med  at 
vælge  effektive  forretningsledere  ikke  helt  kan  sammen- 
lignes med  den  hensigt,  som  Jesus  havde;  der  kan  dog 
fremhæves  nogle  almindelige  lighedspunkter. 
I  begge  tilfælde  må  lederen  nøjagtigt  vide,  hvad  han 
ønsker  at  opnå.  Han  må  selv  være  i  besiddelse  af  virke- 
lige lederevner  og  være  i  stand  til  at  skelne  dem  hos 
andre.  Han  må  ikke  forvente  fuldkommenhed,  men  han 
bør  ikke  være  tilfreds  med  middelmådighed  eller  med 
mindre  end  loyalitet,  og  han  bør  forvente  villighed  til 
at  lære  og  at  arbejde  —  ofte  under  vanskelige  forhold. 
Dette  betyder,  at  de  valgte  vil  lægge  så  stor  vægt  på 
foretagendets  grundværdier,  at  de  med  rundhåndethed 
vil  ofre  det  både  inspiration  og  interesse,  og  selv  om 
forretningslederen  (eller  Herren)  står  i  spidsen,  dog  være 
i  stand  til  at  bære  hovedansvaret,  hvis  og  når  det  bliver 
lagt  på  deres  skuldre,  af  hvilken  grund,  der  end  kan 
være. 

De  beviser  således,  at  de  virkelig  har  tro  på  sagen  eller 
foretagendet.  Har  de  det,  vil  de  fejltagelser  i  valg  og 
arbejde,  som  normalt  opstår,  ikke  være  skæbnesvangre. 
Når  de  opstår,  kan  det  være  nødvendigt  at  foretage  nogle 
forandringer  i  forretningsordenen.  Erfaring  og  ansvars- 
følelse og  nyopdagede  behov  åbner  nye  perspektiver 
og  giver  nye  kræfter. 

En  sund  sjæl  og  et  godt  hjerte 

I  forretningsverdenen  prøver  en  leder  på  at  omgive  sig 
med  mænd,  der  har  den  særlige  slags  evner  og  dygtig- 
hed, som  er  nødvendig.  De  må  være  i  stand  til  og 
villige  til  at  arbejde  sammen  med  de  bedste  ledere  og 
med  hinanden.  Dette  medfører  en  god  indstilling  såvel 
som  dygtighed.  Det  kan  ikke  nægtes,  at  Jesus  valgte 
dygtige    prædikanter,    uddannede    lærere,    store    organi- 


satorer og  højt  uddannede  mænd  til  at  bygge  sin  organi- 
sation. Var  Han  mest  interesseret  i  indstillingen  —  viljen 
til  at  lære  faget?  Det  var  Han  sikkert.  Men  på  den  tid, 
da  skolemæssig  uddannelse  kun  var  for  de  få  udvalgte, 
kendte  Han  også  mænds  evner,  og  Han  —  Mesteren  — 
ville  bestemt  kalde  mænd,  der  havde  medfødt  intelli- 
gens, mod  og  fysisk  styrke,  til  at  grundlægge  sit  værk. 
Han  ville  kalde  mænd,  der  forstod  den  tids  praktiske 
værdier  —  og  det  gjorde  Han. 

Jesus  kendte  —  bedre  end  forretningsmænd  gør  —  sin 
organisations  langtrækkende  mål,  og  Han  vidste,  hvor- 
dan Hans  mænd  kunne  bygge  bro  over  afbrydelsen  på 
mere  end  totusinde  år,  så  Hans  organisation  ville  have 
styrke  og  indflydelse  nok  til  at  vinde  det  sidste  slag. 
Valgte  Jesus  de  sunde  sjæle  og  gode  hjerter,  som  var 
nødvendige,  for  at  Han  kunne  nå  sine  bestemte  mål  — 
at  udbrede  Evangeliet  og  genoprette  sin  Kirke  i  tidernes 
midte?  Lad  os  undersøge  det. 

Fiskere,  landmænd  og  fårehyrder 

På  en  måde  arbejdede  Jesus  i  og  for  en  religiøs  bevæ- 
gelse: Jødedommen.  På  en  anden  måde  forbedrede  Han 
den  —  om  Han  ikke  erstattede  den.  Han  havde  både 
mål,  værdier,  metoder  og  formål. 

På  Jesu  tid  og  i  mange  foregående  generationer  var  og 
havde  jøderne  været  en  undertrykt  nation.  De  havde  en 
præsteklasse,  profeter  og  endog  deres  egen  konge.  Dog 
var  alle  disse  underlagt  ikke-jødisk  herredømme.  Læse- 
ren vil  erindre,  at  man  længe  havde  bedt  om  en  Frelser 
eller  Forløser  (forskellige  benævnelser),  som  ville  være 
i  stand  til  at  udfri  dem  af  deres  trældom. 
Ud  fra  denne  baggrund  kunne  man  let  formode,  at  Jesus 
selv  ville  blive  født  i  en  familie  fra  en  af  de  anerkendte 
præste-  eller  herskende  klasser.  I  det  mindste  kunne  man 
forestille  sig,  at  Han  ville  vælge  nogle  eller  alle  sine 
apostle  fra  sådanne  klasser.  Det  var  dog  ikke  tilfældet. 
Ligesom  Joseph  var  Han  tømrer.  Han  samlede  fiskere, 
landmænd,  fårehyrder,  en  underordnet  tjenestemand  og 
nogle    få    almindelige    håndværkere.    De    havde    sikkert 

fælles  kendskab  til  Skrifterne  og  til  den  højere  arbejder- 
stands traditioner,  håb  og  problemer.  Fra  den  smule,  vi 
kender  til  dem,  repræsenterede  de  en  række  vidt  for- 
skellige sind. 

De  har  bestemt  allesammen  set  en  meget  usædvanlig 
personlighed  i  Jesus.  Derfor  var  de  villige  til  at  opgive 
eller  begrænse  deres  daglige  fornødenheder.  De  fulgte 
Ham  næsten  overalt,  hvor  Han  gik.  De  iagttog  Ham  nøje. 
De  stillede  Ham  mange  spørgsmål  og  efterlevede  Hans 
befalinger,  så  godt  de  kunne,  skønt  de  ofte  ikke  fuldt 
ud  forstod  hensigten  eller  meningen  med,  hvad  de 
gjorde. 

Den  kortfattede  rapport  om  Hans  korte  gerning,  som 
giver  os  endnu  mindre  detaljerede  oplysninger  om  de 
enkelte  apostle,  antyder,  at  der,  i  det  mindste  somme- 
tider, var  uoverensstemmelser  mellem  de  fleste  eller  dem 
alle  om,  hvad  de  troede,  at  Han  forsøgte  at  udrette,  og 
hvad  der  var  Hans  egentlige  hensigt.  Det,  de  håbede 
på  at  se  og  høre,  prægede  ofte  det,  som  Han  i  virke- 
ligheden fortalte  dem  og  søgte  at  klarlægge  for  dem. 
Læseren  vil  genkalde  sig  øjeblikke,  hvor  apostlene  havde 
intens  tro  på  Ham  og  Hans  lære  og  også  lejlighedsvise 
perioder,  hvor  de  tvivlede  på  i  det  mindste  en  del  af  den. 


Forræderi,  fornægtelse  og  tvivl 

Optegnelserne  og  de  sidste  begivenheder  i  Jesu  jorde- 
liv gør  det  helt  klart,  at  „folk  med  magt"  —  både  verds- 
lig og  gejstig  —  som  Han  åbenlyst  revsede,  til  tider 
betragtede  Ham  som  i  det  mindste  en  ballademager  og 
ofte  som  en  farlig  revolutionær. 

Hans  samtidige  i  alle  klasser  —  venner  og  fjender  — 
forbavsedes  af  forskellige  grunde  over  Hans  lære,  Hans 
mirakuløse  bedrifter,  de  påstande,  Han  turde  fremsætte, 
hvem  Han  vovede  at  kalde  velsignet,  og  hvem  Han  vo- 
vede at  forbande. 

Han  blev  til  sidst  korsfæstet  af  dem,  der  frygtede  Hans 
voksende  magt  blandt  befolkningen,  skønt  Han  ønskede 
at  forny  det  bedste  /  alle  mennesker,  at  frelse  dem  alle 
fra  konsekvenserne  af  synd  og  ondskab  —  både  person- 
lige og  historiske.  Det  forekommer  ironisk,  men  det  er 
ikke  ufatteligt;  den  menneskelige  natur  er,  som  den 
altid  har  været  —  den  lægger  stor  vægt  på  rigdom, 
social  og  politisk  magt  og  position,  og  derfor  frygter  den 
enhver,  som  forsøger  at  modarbejde  en  sådan  ærgerrig- 
hed og  forøge  menneskenes  rettigheder  og  medlidenhed 
med  andre. 

Jesus  græd  over  dem,  der  ikke  ville  lade  sig  frelse,  og 
Han  bad  Gud  om  at  tilgive  sine  bødler,  fordi  de  ikke 
vidste,  hvad  de  gjorde. 

I  den  forvirring,  der  opstod  i  Hans  sidste  timer,  forrådte 
Judas  Ham,  og  Peter  fornægtede  Ham,  uden  hensyn  til 
den  virkelige  og  udtrykkelige  loyalitet,  de  tidligere  havde 
vist  Ham.  Efter  Hans  død  og  opstandelse  tvivlede  Thomas 
på  virkeligheden  af  det,  han  så.  Og  der  var  stadig 
nogle,  der  ikke  syntes  at  genkende  Jesus,  da  Han  første 
gang  viste  sig  for  dem  igen. 

Trofaste  mod  deres  kald 

Det  er  bekræftet  i  Skrifterne,  at  der  efter  korsfæstelsen 
var  dage  fulde  af  forvirring  og  skuffelser  for  Hans  apost- 
le og  andre.  Det  var  tilsyneladende  ikke  før  efter  pinse, 
da  deres  forstand  blev  opløftet  gennem  den  Helligånd 
(se  Johs.  20:22),  at  apostlene  forstod  den  fulde  betyd- 
ning af  Kristi  gerning,  Hans  liv,  Hans  død,  Hans  opstan- 
delse, Hans  spredte  besøg  til  dem,  Hans  endelige  bort- 
gang og  Hans  løfte  om  et  andet  komme. 

Efter  Jesu  bortgang  blev  Judas  erstattet  af  Mattias,  og 
Paulus  ledsagede  de  andre  som  en  aktiv  bærer  af 
budskabet. 

Derefter  brugte  alle  de  apostle,  som  vi  har  optegnelser 
om  —  bibelske  eller  verdslige  —  al  deres  tid  på  at  un- 
dervise i  det,  som  Jesus  havde  lært  dem.  De  ansporede 
alle  de  mennesker,  der  ville  høre  på  dem,  til  at  tro  på 
visdommen  og  Mesterens  befalinger,  at  leve  dem  hele 
livet,  så  de  kunne  høste  de  evige  velsignelser,  som  op- 
nås derigennem. 

Valgte  Jesus  sine  apostle  med  visdom?  Tjente  de  Ham 
godt  og  effektivt?  Indtil  deres  egen  død  fremmede  de 
Hans  værk  og  bar  Hans  „glade  tidender"  helt  og  fuldt. 
Spørgsmålet  fortjener  at  blive  besvaret  med  et  kraftigt 
„ja."  O 

Herrens  hus 


AF  ÆLDSTE  JOHN  A.  WIDTSOE 


Et  tempel  er  en  bygning,  hvori  de  mest  omfattende  af 
Kirkens  hellige  handlinger  bliver  udført.  Det  er  „et  bede- 
hus, et  fastehus,  et  troens  hus,  et  lærdommens  hus,  et 
herlighedens  hus,  et  ordens  hus,  ja,  et  Guds  hus"  (L  &  P 
88:119). 

Det  er  nødvendigt  at  have  templer  i  enhver  uddeling,  for 
i  dem  åbenbarer  Herren  personligt  eller  ved  den  Hellig- 
ånd verdens  fortsatte  forberedelse  til  sin  endelige  skæb- 
ne. I  templerne  er  der  slået  bro  over  tid  og  evighed,  og 
her  åbenbares  Frelsesplanens  enhed.  En  efterlevelse  af 
Evangeliet  samler  sig  om  —  og  bliver  fuldkomment  igen- 
nem tempelarbejdet. 

Åndelig  magt  avles  indenfor  tempelmure  og  sendes  ud 
for  at  velsigne  verden.  Lyset  fra  Herrens  hus  oplyser 
hvert  af  Kirkens  hjem,  som  har  gjort  sig  fortjent  til  dets 
modtagelse  ved  at  deltage  i  tempelordinanserne.  Vejen 
fra  templet  til  et  menneskes  hjem  er  guddommeligt  oplyst. 
Ethvert  hjem,  som  er  fyldt  med  tempelånden,  oplyser,  op- 
muntrer og  opliver  hvert  familiemedlem.  Den  fred,  som 
vi  higer  efter,  findes  i  sådanne  hjem.  Når  der  er  templer 
på  jorden,  kan  man  faktisk  udmåle  den  del  af  det  tilstrøm- 
mende lys,  som  verden  modtager;  hvis  de  ikke  var  her, 
ville  menneskenes  hjerter  blive  kolde,  som  om  de  sagde 
med  folkene  på  Enoks  dage:  „Zion  er  flygtet." 
Templer  er  til  for  at  hjælpe  og  oplyse  Kirkens  medlem- 
mer.   I    dem    er    Præstedømmets    nøgler    åbenbaret,    og 


mænd  har  fået  magt  „fra  det  høje"  til  at  besvare  livets 
mange  spørgsmål.  Der  kan  mænd  føre  fortrolige  samta- 
ler med  himlens  kræfter,  indtil  tvivl  og  spørgsmål  er  ble- 
vet til  kundskab  og  vished.  Templets  ordinanser  og  ritua- 
ler er  af  stor  betydning,  og  de  giver  en  fuldstændig  og 
omfattende  forklaring  på  livets  sandheder,  løser  tilvæ- 
relsens gåder  og  gør  Evangeliet  lettere  at  forstå.  De,  der 
har  modtaget  templets  velsignelser  med  åbne  hjerter,  for- 
lader det  med  forøget  styrke  og  en  ny  forståelse  af 
livets  problemer. 

Gennem  tempelarbejde  kan  man  nå  et  højt  plan  af  per- 
sonlighed og  åndelig  glæde.  Kun  én  gang  kan  et  men- 
neske modtage  sin  tempel-endowment  for  sig  selv,  men 
man  kan  modtage  den  utallige  gange  for  dem,  der  er 
taget  bort  fra  jorden.  Når  som  helst  man  gør  det,  ud- 
fører man  en  uselvisk  handling,  som  der  ikke  gives 
nogen  jordisk  belønning  for.  Man  smager  delvis  frelser- 
skabets søde  glæde.  Man  slutter  op  om  Jesus  Kristus, 
der  døde  for  alle.  Når  man  således  tjener  de  døde,  går 
man  ud  af  templet  blandt  andre  mennesker  med  fornyet 
styrke  til  at  være  retfærdig  mod  dem,  til  at  praktisere  det 
gyldne  bud:  „Gør  mod  andre,  som  du  ønsker,  de  skal 
gøre  mod  dig." 

Der  er  alligevel  øjeblikkelige  belønninger  for  et  sådant 
stedfortrædende  arbejde.  Hver  gang  man  modtager  tem- 
pel-endowment for  et  andet  menneske,  gennemgår  man 

^      Los  Angeles  Tempel 


hans  evige  rejse,  bliver  mindet  om  betingelserne  for  evig 
fremgang  og  sin  pagt  med  Gud  om  at  adlyde  Hans  love, 
får  på  ny  indprentet  nødvendigheden  af  at  gøre  sand- 
heden levende  ved  at  bruge  den,  og  ser  igen  den  herli- 
ge skæbne,  der  skænkes  et  retfærdigt  menneske.  Man 
får  sin  hukommelse  opfrisket,  sin  samvittighed  advaret  og 
sine  håb  vendt  mod  himlen.  Gentagne  tempelbesøg  giver 
daglige  velsignelser.  Overalt  ser  man,  at  tempelarbejde 
gavner  dem,  der  efterlever  det. 

De,  der  betræder  templerne  og  ønsker  at  få  det  mest 
mulige  ud  af  oplevelsen,  bør  søge  at  rense  deres  hjerter 
under  forberedelserne.  Kun  de,  der  gør  det,  kan  fuldt  ud 
nyde  de  velsignelser,  der  strømmer  fra  templet.  Uvær- 
dige personer,  eller  de,  der  har  tankerne  fyldt  med  ydre 
ting,  og  betræder  det,  vil  ikke  mærke  tempelordinanser- 
nes  væsentlige  skønhed  og  værdi.  De  rene  af  hjertet 
skal  kende,  at  Gud  er  i  sit  tempel.  Man  må  altid  huske, 
at  arbejdet  i  templerne  og  overalt  i  Kirken  udføres  af 
dødelige,  ufuldkomne  mennesker,  men  at  historierne  og 
lektierne  og  vor  tempelendowment  er  guddommelige  og 
fuldkomne.  Alle,  der  betræder  templet,  må  se  gennem 
materiel  ufuldkommenhed  ind  i  åndelig  fuldkommenhed. 
Alle,  der  benytter  deres  tempelpriviiegier  retfærdigt,  vil 
modtage  fred,  sikkerhed,  forståelse  og  glæde.  Unge, 
midaldrende  og  gamle  —  alle  har  brug  for  den  hjælp, 
som  templerne  tilbyder.  Og  det  er  klogt  at  søge  tem- 
pelvelsignelser tidligt  i  livet.  Man  går  glip  af  meget  i  livet, 
når  ægteskabet  ikke  indgås  under  tempelmyndigheder- 
nes besegling.  Et  tempel  er  „et  sted  til  taksigelse  for  alle 
hellige  ...  at  de  må  blive  gjort  fuldkomne  i  forståelse  af 
deres  tjeneste,  både  hvad  teori,  princip  og  lære  angår 
og  i  alt,  hvad  der  hører  til  Guds  rige  på  jorden  ...  og 
jeg  vil  være  nærværende  der;  thi  jeg  vil  komme  ind  i 
det,  og  alle  de  rene  af  hjertet,  som  kommer  derind,  skaf 
se  Gud."  (L  &  P  97:13-14,  16.)  Sådanne  velsignelser  er 
nødvendige  for  enhver  Sidste  Dages  Hellig,  ja,  hele 
verden  har  hårdt  brug  for  dem. 

Tænk  på,  hvor  fattige  vi  ville  være  uden  vore  templer  og 
de  sandheder,  de  repræsenterer!  Lad  os  takke  Herren 
for  vore  templer  og  for  vor  forståelse  af  at  benytte  dem. 
Lad  os  altid  være  et  folk,  der  bygger  templer  og  be- 
nytter templer! 

Ældste  John  A.  Widtsoe  er  født  i  Norge  i  1872  og  døde  den  29.  november 
1952.  Før  sit  kald  i  1921  som  rådgiver  til  de  tolv  apostle,  var  han  leder  for  to 
store  universiteter  i  Utah.  En  talentfuld  produktiv  skribent.  Han  var  igen- 
nem længere  tid  redaktør  af  The  Improvement  Era.  Q 


Gør  nu  noget 
med  det! 


AF  ÆLDSTE  RICHARD  L.  EVANS 


Et  eller  andet  sted  har  jeg  hørt  historien  om  en 
talentfuld  pige,  der  ikke  syntes  at  gøre  nok  med 
de  gaver  og  evner,  hun  havde  fået,  og  under  en 
stærk  tilskyndelse  rystede  hendes  mor  hende  en 
dag  utålmodigt  og  sagde  noget  lignende  som:  „Jeg 
har  givet  dig  liv.  Gør  nu  noget  med  det!"  Vi  kan 
forestille  os,  at  vor  himmelske  Fader  siger  det 
samme:  „Jeg  har  givet  jer  liv.  Gør  nu  noget  med 
det!  Jeg  har  givet  jer  tid,  lejlighed,  talenter,  intelli- 
gens, den  gode  jord  og  alt,  hvad  den  tilbyder  jer 
—  brug  det  nu,  gør  noget  med  det!"  Det  får  mig 
til  at  tænke  på  en  verslinie,  som  ikke  høres  eller 
siges  ret  tit  i  vore  dage,  men  som  har  stor  be- 
tydning: „Vi  er  ikke  sat  her  for  at  lege,  at  drømme, 
at  drive."  Noget  af  det  værste  her  i  verden  er  spild 
af  tid,  talent,  chancer,  skabende  evner  —  lige- 
gyldighed over  for  udvikling,  ligegyldighed  over  for 
lærdom,  ligegyldighed  over  for  arbejde  —  det  at 
være  ligeglad,  ikke  at  bryde  sig  om,  indstillingen: 
hvad-skal-det-være-godt-for?  Der  er  tid  til  for- 
beredelse og  tid  til  alvorligt,  ansvarsfuldt  arbejde, 
og  vi  gør  bedst  i  at  finde  vejen,  finde  os  selv  og 
gå  fremad,  undgå  ligegyldighed  eller  spild  af  tid, 
og  benytte  kostbare  evner  og  chancer,  som  Gud 
har  givet  os.  Et  af  de  faste  holdepunkter  i  dette 
store  og  velsignede  land,  og  i  hver  enkelts  liv  — 
noget,  som  kunne  formindske  rastløshed  og  util- 
fredshed —  w'//e  være,  hvis  vi  hver  især  forpligtede 
os  til  at  udvikle  og  på  en  mere  effektiv  måde  bruge 
vore  bedste  evner,  måske  med  den  tanke,  at  vor 
himmelske  Fader  på  en  eller  anden  måde  somme- 
tider ryster  os  og  uforglemmeligt  siger  (hvad  Han 
gør  på  flere  områder,  end  vi  synes  at  være  klar 
over):  „Jeg  har  givet  jer  liv.  Gør  nu  noget  med 
det!  O 

Begyndelse  til  omvendelse 


„Du  er  Kristus,  den  levende  Guds  Søn."  (Matt.  16:16.) 


Jesus  havde  opfordret  Peter  til  at  identificere  sig,  og  Han 
kaldte  hans  ivrige  svar  for  en  åbenbaring.  Det  var  et 
øjeblik  af  fuldkommen  kundskab,  følelsesfuldt  og  uden 
betingelser;  alligevel  forekom  det  gentagne  gange,  at 
ånden  hos  disse  udvalgte  disciple  svækkedes  og  for- 
andrede sig. 

Siden  Peters  dage  har  andre,  som  troede  på  Jesu  Kristi 
guddommelighed,  søgt  at  finde  en  sund  fornuft  i  troens 
sikkerhed,  men  de  har  fundet  en  ustadig  vækst.  Erfaring 
i  tilfælde  af  religiøs  tro  lærer  os  langsomt,  at  et  over- 
vældende glimt  af  personlig  åbenbaring  ikke  nødvendig- 
vis efterfølges  af  en  automatisk  oversigt  over  alle  livets 
begivenheder,  forbindelser  uden  personlige  anstrengel- 
ser, løsninger  på  alle  problemer  eller  varig  besejring  af 
al  tvivl. 

„Når  du  engang  omvender  dig" 

Sådan  var  det  ikke  med  Peter.  Manden,  der  er  blevet  be- 
tegnet som  impulsiv,  utålmodig,  heftig  eller  bare  jævnt 
ubesindig,  måtte  lære,  at  omvendelse  for  ham  selv, 
såvel  som  for  os  andre,  er  en  proces,  ikke  en  fast  men- 
neskelig tilstand.  Den  sikre  vished,  som  han  erfarede  ved 
Kæsarea  Filippi  og  senere  på  Forklarelsens  Bjerg  (se 
Matt.  16:13-17,  Luk.  9:28-32)  var  vigtige  skridt  for  den 
begejstrede  fiskers  forandring.  Men  han  fortsatte  med 
at  tænke  over  Kristi  mission  i  næsten  tre  år. 
Uddannelsesperioden  efter  Peters  første  store  trosbe- 
kendelse bragte  ikke  disciplen  fuldstændig  oplysning, 
endskønt  Jesus  kom  med  mange  hentydninger  til  sin  fast- 
satte død.  Da  Jesus  talte  åbenhjertigt  om  at  tage  til  Jeru- 
salem og  der  lide  mange  ting  på  grund  af  ældsterne, 
højpræsterne  og  de  skriftkloge  med  en  kulmination  ved 
Hans  død  og  opstandelse  på  den  tredje  dag,  så  prote- 
sterede Peter  mod  Herren  og  hævdede,  at  det  ikke  ville 
ske;  men  han  blev  skarpt  irettesat: 

.  .  .  „Vig  bag  mig,  Satan!  du  er  mig  til  forargelse;  thi  du 
sanser  ikke,  hvad  Guds  er,  men  kun,  hvad  menneskers 
er."  (Matt.  16:23.) 

Den  impuls,  der  er  så  naturlig  for  mennesker,  at  for- 
svare sig,  at  tage  sin  tilflugt  til  vold,  at  erstatte  Guds 
dom  med  menneskets,  vældede  frem  i  Peter,  som  den 
ville  gøre  senere  igen. 

Da  tidspunktet  for  Hans  død  nærmede  sig,  fortalte  Her- 
ren apostlene  om  sin  forestående  adskillelse  fra  dem. 
Peter  udtrykte  sin  personlige  hengivenhed  i  det  løfte,  at 

BØRJNENES 
SIDER, 


Det  fuldendte  skjulested 


AF  LUCILE  C.  READING 


Mark  følte  sig  ensom.  Det  havde  været 
så  dejligt  at  have  søsteren  hjemme  fra 
skolen  lørdag  og  søndag,  mens  mor  og 
far  lyttede  til  radioudsendelsen  med 
Generalkonferencen  fra  Salt  Lake  beg- 
ge dage. 

Det  var  en  kølig  oktober  morgen. 
Marks  søster,  Linda,  var  gået  i  skole. 
Så  snart  hans  mor,  fru  Hammond,  var 
færdig  med  at  vaske  op  efter  morgen- 
maden, tog  hun  og  Mark  overtøj  på  og 
skyndte  sig  over  vejen  til  fru  Mills, 
der  var  ved  at  hænge  sin  mandags- 
vask  op.  Marta,  som  kun  var  fem  år, 
hilste  glad  på  Mark. 
Børnene  legede  fornøjet  sammen  i 
nærheden  af  tøjsnoren,  mens  deres 
mødre  snakkede  om  talerne,  som  de 
havde  hørt  i  radioen  i  week-enden.  Så 
fik  Marta  øje  på  Sandra,  da  hun  kom 
ud  fra  sit  hjem  lige  i  nærheden.  „Lad 
os  lege  skjul",  foreslog  hun,  „og  se 
om  Sandra  kan  finde  os". 


Hånd  i  hånd  løb  de  to  små  venner 
over  gården  og  smuttede  ind  i  ga- 
ragen. I  en  fjern  krog  stod  et  stort, 
gammelt,  tomt  mælke-fryseskab.  For 
et  par  dage  siden  havde  Martas  far 
taget  de  cementsække  ud,  som  han 
havde  haft,  stående  derinde,  og  han 
havde  endnu  ikke  fået  det  fyldt  med 
noget  andet.  Det  syntes  at  være  et 
fuldendt  skjulested  for  de  to  børn! 
Mark  og  Marta  klatrede  indenfor,  men 
idet  de  gjorde  det,  smækkede  de 
tunge  dobbeltdøre  i  bag  dem.  De  to 
børn  begyndte  at  råbe  om  hjælp,  mens 
de  bankede  på  dørene  og  væggene  til 
deres  fængsel,  indtil  deres  stemmer 
næsten  var  forsvundet,  og  de  sank 
sammen,  grædende  af  frygt  og  udmat- 
telse. Deres  klæder  var  fugtige  af  an- 
strengelsen og  deres  kamp  for  at  ånde 
i  den  varme,  indestængte  beholder. 
Pludselig  holdt  Marta  op  med  at  græde 
og  sagde:   „Lad  være  med  at  græde, 

Mark.  Lad  os  bede."  Mens  Mark  prø- 
vede på  at  få  kontrol  over  sin  hulken, 
begyndte  Marta  en  fortvivlet  bøn.  Og 
i  netop  dette  øjeblik,  besluttede  bør- 
nenes mødre,  som  havde  råbt  og  søgt 
som  vanvittige  efter  deres  små  i 
omegnen,  sig  til  at  kigge  ind  i  garagen 
„lige  en  gang  mere". 
Det  var  Martas  svage  stemme  fra  en 
mørk  krog  opløftet  i  bøn,  der  førte  til 
børnenes  opdagelse  og  deres  livs 
redning. 


Få  år  senere  besluttede  Mark  og  nogle 
af  hans  venner  sig  at  prøve,  om  de 
lige  udenfor  garagen  kunne  høre,  når 
en  af  dem  råbte  højt  inde  fra  det  store 
fryseskab.  Gentagne  forsøg  overbe- 
viste dem  alle  om,  at  det  ville  have 
været  umuligt  for  Martas  og  Marks 
mødre  at  høre  deres  stemmer,  hvis  ik- 
ke deres  hørelse  var  blevet  „forstær- 
ket" i  netop  det  øjeblik,  hvor  der  var 
så  stort  behov  for  det. 

En  sandfærdig  historie  fortalt 
af  Lucile  C.  Reading 


ssciishe  Hvio: 


AF  GEORGE  D.  DURRANT 


Har  I  nogensinde  set  en  syvårig  drengs 
rød-  og  hvidstribede  sok  ligge  sam- 
menkrøllet i  en  blød,  orangefarvet 
stol?  Eller  en  femårig  piges  blå  bluse 
filtret  sammen  i  en  knude  og  stoppet 
ned  bag  puderne  i  en  grøn  sofa?  Eller 
et  par  grå  bukser  dinglende  på  et  dør- 
håndtag? Har  I  nogensinde  set  en 
frakke  med  en  dejlig  gul  farve  ligge 
på  en  rød  dug?  Har  I  set  en  purpur- 
farvet bog  anbragt  skødesløst  på  et 
bord?  Eller  en  rulleskøjte  på  en  køk- 
kenstol? 

Hvis  I  har  besøgt  familien  Jensen  en 
onsdag  aften  lige  før  sengetid,  har 
I  set  alle  disse  ting,  for  det  var  netop, 
hvad  far  så,  da  han  gik  mod  Toms  og 
Susannes  værelse  for  at  fortælle  dem 
en  godnat-historie. 

Da  far  trådte  ind  i  værelset,  hvor  bør- 
nene lå  i  deres  senge,  lukkede  han 
hurtigt  og  forsigtigt  døren  og  sagde: 

„Jeg  vil  ikke  forstyrre  den  magiske 
fortryllelse  derude." 

Børnene  gjorde  store  øjne. 

Tom  sagde:  „Hvad  mener..."  Men 
før  han  var  færdig,  lagde  far  en  finger 
på  læben  og  sagde:  „Shhh!  Hvis  I  la- 
ver støj,  holder  det  måske  op." 


„Hvad  holder  op?"  hviskede  Susanne. 
„Tøjet  og  legesagerne  og  alt  det  an- 
det," sagde  far  hemmelighedsfuldt. 
„Kan  I  huske  det  tøj,  I  efterlod  i  den 
orange  stol,  og  mellem  puderne  i  den 
grønne  sofa,  og  på  dørhåndtaget,  og 
på  den  røde  dug?  Og  bogen  og  lege- 
tøjet, som  lå  på  bordet?  De  bevæger 
sig  allesammen  —  de  bevæger  sig 
magisk  gennem  luften!" 

„Nej,  de  gør  ikke,"  sagde  Tom.  „De 
kan  ikke  bevæge  sig.  Det  er  bare 
tøj  og  legesager  og  sådan  noget." 

„De  bevæger  sig  nu  alligevel,"  sagde 
far.  „De  er  magiske,  og  når  der  ikke  er 
nogen,  der  ser  på  dem,  bevæger  de 
sig.  Det  snavsede  tøj  bevæger  sig  ud 
i  vaskerummet  og  venter  på  at  blive 
vasket.  Det  tøj,  der  ikke  er  snavset,  ser 
sig  omkring  for  at  finde  ud  af,  hvor  det 
skal  hænge,  og  så  hænger  det  sig  selv 
på  plads;  og  legesagerne  farer  om- 
kring, indtil  de  finder  ud  af,  hvor  de 
skal  være,  og  så  hopper  de  på  plads." 
Børnene  så  på  far  med  et  smil.  „Du 
er  dum,  far.  Vores  tøj  kan  ikke  bevæge 
sig.  Det  er  ikke  magisk." 

„Men  hvordan  kan  de  så  komme  fra 
alle  de  steder,  hvor  I  smider  dem  til 

Plan  over  sessionerne  i  1970  i  templet  i  Schweiz 


Bemærk:  Dette  er  en  ny  plan! 

Fra  5.  januar  vil  templet  i  Schweiz  være  lukket  om  man- 
dagen i  hele  året  1970,  ikke  som  tidligere  om  fredagen. 
Fra  3.  januar  1970  vil  der  hver  lørdag  blive  gennemført  tre 
sessioner. 

7.15         Session  I  Engelsk* 

Navne  vil  blive  udleveret  indtil     7.30 

10.00         Session  II  Tysk** 

Navne  vil  blive  udleveret  indtil  10.30 

14.00         Session  III         Tysk*** 

Navne  vil  blive  udleveret  indtil  14.30 

*  Denne  session  kan  blive  gennemført  på  ethvert  andet 
sprog  for  at  sætte  medlemmer  fra  de  forskellige 
sprogområder  i  stand  til  at  få  deres  endowments  på 
deres  eget  sprog.  Anmodninger  om  at  denne  session 
afholdes  på  et  andet  sprog  end  engelsk  skal  indsen- 
des så  snart  som  muligt.  Den  første  anmodning,  som 
templet  modtager,  vil  afgøre  det  sprog,  som  sessio- 
nen den  pågældende  lørdag  skal  afholdes  på. 
**  Den  tredie  lørdag  i  hver  måned  vil  denne  session 
også  blive  på  engelsk. 
***  Den  første  lørdag  i  hver  måned  vil  denne  session 
være  på  fransk. 

Hver  fredag  forud  for  den  tredie  lørdag  i  måneden  vil  der 

blive  gennemført  en  ekstra  session  på  engelsk.  Navne  vil 
blive  udleveret  mellem  17.30  og  18.00. 

BEMÆRK:  Det  kræves,  at  medlemmer,  som  ønsker  at 
modtage  deres  egen  endowment,  overværer 
en  session,  som  er  på  deres  eget  sprog.  De 
skal  møde  ved  templets  indgang  1/2  time  før 
sessionens  begyndelse. 

Plan  over  endowment-sessioner  i  1970 
(Sessionerne  begynder  til  ovennævnte  tider) 


10. 

—  13.  marts 

Finsk 

17. 

—  20.  marts 

Tysk 

24. 

—  27.  marts 

Tysk 

14. 

—  17.  april 

Hollandsk 

21. 

—  24.   april 

Tysk 

25. 

april  Lørdag 

Hollandsk 

1. 

—    2.  maj 

Fransk 

8. 

maj  Fredag 

Tysk 

12. 

—  15.  maj 

Svensk 

19. 

—  22.   maj 

Tysk 

16. 

—  19.  juni 

Hollandsk 

30. 

juni  Tirsdag 

Svensk 

1. 

—    3.  juli 

Svensk 

7. 

—  10.  juli 

Dansk 

14. 

—  17.  juli 

Finsk 

21. 

—  24.  juli 

Tysk 

28. 

—  31.  juli 

Tysk 

4. 

— ■    7.   august 

Fransk 

11. 

— 14.  august 

Hollandsk 

18. —  21.  august 
25.-28.   august 

8.  —  11.   september 
10.  oktober  Lørdag 
13.  —  16.   oktober 
20.  —  23.  oktober 
27.  — 30.   oktober 
31.  oktober  Lørdag 

6.  —    7.   november 


Svensk 

Dansk 

Kun  Præstedømmet 

Tysk 

Tysk 

Tysk 

Tysk 

Hollandsk 


Fransk 

Yderligere  endowment-sessioner  kan  afholdes  på  andre 
dage,  undtagen  søndage  og  mandage,  hvis  grupper  på 
mindst  10  brødre  og  10  søstre  i  god  tid  anmoder  om  det. 

Beseglings-sessioner: 

Efter  aftale,  umiddelbart  efter  endowment-sessioner.  På 
dage,  hvor  der  ikke  er  planlagt  endowment-sessioner,  kan 
der  arrangeres  beseglings-sessioner  efter  aftale,  fra  tirs- 
dag til  og  med  fredag. 

Dåb  for  de  døde: 

Efter  særlig  aftale,  når  stave  og  distrikter  ønsker  det. 

Templet  lukket: 

Fra  søndag  den  13.  september  til  og  med  fredag  den  9. 
oktober  1970. 

Almindelige  instruktioner 

1.  Ethvert  medlem  af  Kirken,  som  er  8  år  eller  derover, 
skal  have  en  løbende  anbefaling  for  at  komme  ind  i 
templet. 

2.  Ægtepar,  som  er  ledsaget  af  deres  børn  og  ønsker  at 
få  dem  beseglet  til  sig,  skal  personligt  indsende  et 
maskinskrevet  familieskema,  som  er  blevet  kontrol- 
leret på  rette  måde. 

3.  Templet  kan  kun  betrædes  med  det  formål  at  udføre 
tempelarbejde.  Børn  vil  ikke  få  tilladelse  til  at  komme 
ind,  undtagen  når  de  skal  besegles  til  deres  forældre, 
eller  når  de  skal  deltage  i  dåbs-sessioner. 

4.  Der  kan  arrangeres  logi,  men  ikke  efter  kl.  20.  Sørg  for 
at  fremsætte  specielle  ønsker  klart  og  utvetydigt. 

5.  Alle  ansøgninger  skal  indsendes  i  to  eksemplarer.  An- 
modninger om  logi,  aftaler  og  korrespondance  i  det 
hele  taget  sendes  til  følgende  adresse: 

Presidency  of  Swiss  Temple 
TempelstraBe  4 
CH-3052  Zollikofen/Bern 
Schweiz 

6.  Husk  at  være  passende  påklædt!  I  træder  ind  i  Her- 
rens Hus,  og  I  bør  være  klædt  på  samme  måde,  som 
I  vil  foretrække  at  vise  jer  ved  nadvermøderne  i  jeres 
egen  gren. 

Tempel  præsidentskabet 
Charles  Grob 
Robert  A.  Simond 
Georg  J.  Birsfelder 


Præsident  David  O.  McKay 
døde  søndag 
den  18.  januar  1970  i  sin 
lejlighed  i  Hotel  Utah. 


En  detaj leret  rapport  følger. 


de  steder,  hvor  de  skal  være?"  spurgte 
far  og  så  ud,  som  om  det  var  et  stort 
mysterium  for  ham. 
„Det  er  mor!"  råbte  Susanne.  „Mor 
samler  dem  op  og  lægger  dem  på 
plads." 

„Åh!"  sagde  far,  „I  mener,  at  mor  er 
magisk?" 

„Nej!"  lo  børnene.  „Hun  er  bare  en 
mor;  hun  er  ikke  magisk.  Hun  laver 
bare  sit  arbejde." 

„I  mener,  at  det  er  mors  arbejde  at 
samle  jeres  legesager  og  tøj  op  fra 
alle  de  mærkelige  steder,  hvor  I  efter- 
lader dem?  Jeg  synes  ikke,  at  det  er 
mors  arbejde.  Det  forekommer  mig, 
at  hvis  det  er  jeres  ting,  skulle  det 
være  y'eres  arbejde  at  lægge  dem  på 
plads.  Eller  endnu  bedre,  hvis  det  er 
jeres  tøj  og  sager,  burde  det  være 
jeres  trylleri,  der  fik  dem  til  at  bevæge 
sig  til  vaskerummet  eller  til  jeres 
værelse,  eller  hvor  de  burde  være." 
Så  spærrede  far  øjnede  op,  som  om  en 
forunderlig  tanke  var  faldet  ham  ind. 
„Skal  vi  ikke  være  magiske?  Kom,  lad 
os  snige  os  ind  i  de  andre  værelser  og 
lave  trylleri  for  mor.  Lad  os  flytte  jeres 
tøj  og  legesager  og  bøger  fra  stolen, 
tæppet  og  alle  de  andre  steder,  hvor 
I  har  efterladt  dem,  og  lad  os  skynde 
os  at  lægge  dem  de  rigtige  steder." 
Tom  og  Susanne  og  far  bevægede  sig 
hurtigt  og  forsigtigt.  Snart  var  alting 
lagt  på  plads.  Så  gik  de  alle  tre  ind 
til  mor,  der  sad  og  syede.  „Mor,  vi  så 
lige  nogle  magiske  bøger  og  legesager 
og  tøj,"  sagde  far.  Mor  så  forvirret  ud. 
„Vore  ting,  som  vi  har  smidt  allevegne, 
hoppede  op  og  fløj  derhen,  hvor  de 
skal  være,"  forklarede  Tom. 
„Ja,"  sagde  Susanne  fnisende,  „de  er 
magiske,    mor." 

Mor  skyndte  sig  ind  i  de  andre  værel- 
ser; så  satte  hun  hænderne  i  siden  og 
sagde:    „Du    store!    Legesagerne    og 


21 


bøgerne  og  tøjet,  som  var  spredt  ud 
over  hele  huset,  er  væk!" 
Hun  åbnede  fordøren  og  sagde:    „Er 
det  en  tyv,  der  har  taget  dem?" 
Så  så  hun  ud  af  vinduet  og  speku- 
lerede: „Er  det  vores  hundehvalp,  der 
har  båret  dem  væk?" 
Børnene  fniste,  og  far  blinkede.   Det 
var  sjovt  at  tage  gas  på  mor. 
„Hvor  kan  de  være?"  sagde  mor  og 
rev  sig  i  håret. 

„Kom  og  se,"  sagde  Susanne.  De  gik 
allesammen  ind  i  børneværelset.  Tom 
åbnede  skabet  og  viste  mor  sine  buk- 
ser. „Se,"  sagde  Susanne  og  pegede 
på  den  purpurfarvede  bog  i  bogreolen. 
Mor  så  glad  ud.  „Åh,  det  er  trylleri!" 
sagde  hun.  „Jeres  ting  er  magiske.  De 
har  allesammen  bevæget  sig  fra  de 
steder,  hvor  I  efterlod  dem,  til  deres 
rette  pladser." 


Susanne  ville  til  at  fortælle  mor,  at 
det  ikke  var  trylleri,  men  far  sagde: 
„Shhh!  Lad  være  med  at  fortælle  det. 
Lad  det  være  en  hemmelighed."  Og 
det  blev  det. 

Børnene  var  snart  i  seng.  Det  var  sjovt 
at  have  magisk  tøj.  Og  alt,  hvad  det 
krævede,  var  en  smule  løjer. 
Hvis  I  nogensinde  har  lyst  til  at  se 
sokker  og  bluser  og  bukser  og  lege- 
tøj og  bøger  spredt  ud  over  hele  huset, 
så  kom  ikke  til  familien  Jensen  mere, 
for  de  har  magiske  ting,  som  altid  er 
på  deres  rette  pladser. 
Hvordan  er  det  med  jeres  ting?  Er  de 
magiske?  Der  skal  bare  lidt  sjov  til 
for  at  have  magiske  ting.  Prøv  det 
og  se.  q 

Hr.  Mus  har  meget  svært  ved  at  finde  hjem  gennem 
bunkerne  af  nedfaldne  blade.  Følg  labyrinten  og  hjælp  ham 
med  at  finde  den  rigtige  sti. 

af  Ann  Stacey 

Følg  prikkerne  fra  1-31,  og  se  hvad  der 
gemmer  sig. 

forsikrede  Peter  tre  gange  Herren  om  sin  kærlighed  til 
Ham,  og  han  fik  befaling  til  at  vogte  Hans  får.  Først 
efter  dette  kald  overtog  han  helt  hvervet  som  leder  og 
reagerede  på  den  Helligånds  vejledning. 


AF  SAMUEL  L.   HOLMES 


han  ville  give  sit  liv  for  Jesu  skyld.  Men  Jesus,  der  for- 
udså den  lange  og  vanskelige  vej,  der  lå  foran  Hans 
første  apostel,  advarede  ham: 

„  .  .  .  Simon,  Simon!  se,  Satan  begærede  jer  for  at  sigte 
jer  som  hvede.  Men  jeg  bad  for  dig,  at  din  tro  ikke  må 
glippe.  Og  når  du  engang  omvender  dig,  da  styrk  dine 
brødre."  (Luk.  22:31-32.) 

Sætningen  „når  du  engang  omvender  dig"  på  dette  sene 
tidspunkt  giver  et  interessant  indblik.  Dens  betydning  er 
lidt  klarere  i  en  moderne  version  af  Det  nye  Testamente, 
hvori  den  er  oversat  som  „omvender  dig  igen".  Denne 
oversættelse  viser  tydeligere,  at  fortsat  uddannelse  er 
nødvendig,  og  at  tro  kan  vakle  på  trods  af  en  mirakuløs 
oprindelse. 

Peters  sædvanlige  villighed  til  at  behandle  mænd  med 
deres  egne  metoder  og  vold  viste  sig  igen  den  nat,  da 
Jesus  blev  arresteret,  da  han  angreb  Malkus  med  et 
dårligt  sværdhug,  der  kløvede  hans  ene  øre.  Den  efter- 
følgende helbredelse  af  en  fjende  og  Jesu  sagtmodige 
overgivelse  må  have  været  ubegribelig  for  Peter.  (Se 
Johs.   18:10-11;   Luk.  22:49-54.) 

Den  samme  nat,  som  Jesus  havde  forudsagt,  var  Peters 
tro  ikke  stor  nok  til  at  forhindre  ham  i  tre  gange  inden- 
for få  timer  at  nægte,  at  han  kendte  den  dømte  Frelser. 
Samvittighedsnag  og  anger  fulgte  hurtigt  efter.  Erkendel- 
sen af,  at  han  havde  svigtet  i  en  prøve  på  tro,  overvæl- 
dede ham,  som  det  ville  have  gjort  med  enhver  anden, 
der  bukker  under  for  frygten,  for  at  redde  sig  i  øjeblik- 
ket. Han  gik  udenfor  og  græd  bitterligt.  (Se  Luk.  22:56-62.) 
Men  prøven  var  langt  fra  ovre.  Lukas  fortæller  os  spe- 
cielt, at  den  opstandne  Herre  viste  sig  for  Peter,  og  alle 
evangelisterne  beretter  om  adskillige  besøg  hos  grupper, 
hvor  Peter  var  til  stede.  De  beretter  alle,  at  Jesus  med 
ligefremme  og  umiskendelige  udtryk  formanede,  at  Evan- 
geliet skulle  prædikes  blandt  alle  nationer,  og  at  Han 
„åbnede  deres  forstand",  før  de  vidnede  om  Hans  him- 
melfart. 

Men  det  var  stadig  ikke  klart  for  Peter.  Det  var  nødven- 
digt yderligere  at  vække  hans  ansvarsfølelse  overfor  sin 
omvendelse.  I  stedet  for  at  gå  ud  og  prædike,  vendte 
Peter  tilbage  til  sit  gamle  erhverv  som  fisker.  Efter  en 
mislykket  nat  bad  en  stemme  fra  land  ham  om  at  kaste 
nettet  ud  på  højre  side  af  båden.  Det  førte  til  den  mira- 
kuløse fangst,  og  Herren  blev  genkendt.  Under  den  lyk- 
kelige genforening,   da   de  sad   omkring   bålet  og   spiste, 


Lydighed  —  grundlag  for  omvendelse. 

De  andres  tillid  til  ham  voksede  hurtigt,  da  han  stillede 
sig  i  spidsen  for  udvælgelsen  af  en  anden  apostel  og  be- 
gyndte på  missionærarbejdet.  Han  prædikede  omvendelse 
og  dåb  til  tusinder  på  pinsedagen  og  blev  mirakuløst  for- 
stået af  en  mængde  forskellige  fremmede,  der  ikke  talte 
hans  sprog.  Han  helbredte  de  syge  og  bevidnede  udfor- 
drende overfor  højpræsterne  og  deres  lige,  at  han  hand- 
lede i  Jesu  Kristi  af  Nazareths  navn,  Ham,  som  de  havde 
korsfæstet,  og  han  erklærede,  at  der  ikke  var  noget  andet 
navn  under  himlen,  hvorved  mennesker  kunne  blive  frelst. 
Skønt  han  blev  beordret  til  ikke  at  prædike  og  blev  truet 
og  endog  slået,  var  Peter  til  sidst  uden  frygt  og  glædede 
sig  over,  at  han  var  værdig  til  at  lide  for  Herrens  skyld.  (Se 
Ap.  g.  2:5.) 

Åndens  omvendelse  og  kraften  til  at  lede  foretagender 
syntes  endelig  at  have  forenet  sig  i  Peter,  men  prøvel- 
serne var  langt  fra  overståede.  Yderligere  vellykket  præ- 
diken, helbredelse  af  de  syge  og  endog  oprejsning  af 
en  død  blev  afbrudt  af  det  opsigtsvækkende  syn  om 
uren  føde  og  fortolkningen  af  det  syn,  der  blev  vist  ved 
udgydelsen  af  den  Helligånd  over  Kornelius  og  andre 
hedninger.  Den  efterfølgende  dåb  af  disse  hedninger 
rejste  en  krise  blandt  de  hellige,  og  Peter  måtte  lære  en 
ny  lektie  og  tage  et  nyt  skridt  på  den  vej,  der  fører  til 
varig  omvendelse  og  ophøjelse.  Han  måtte  udvikle  over- 
bevisning og  mod  for  at  give  sin  tilslutning  til  en  lære, 
som  blev  taget  meget  ilde  op  af  de  kristne  jøder.  (Se 
Gal.  2:3.)  Striden  med  jøderne,  hvorunder  den  nye  kirke 
næsten  blev  splittet,  blev  kun  afsluttet,  på  grund  af 
Peters  forståelse,  da  han  gav  tilladelse  til,  at  Evange- 
liet blev  prædiket  for  alle  og  ikke  kun  for  Jøderne.  (Se 
Ap.  g.   18.) 

Selvopofrende  tjeneste  gennem  et  langt,  hårdt  liv  var 
samtidig  resultat  af  og  grundlaget  for  den  store  mands 
omvendelse.  Man  kender  kun  få  detaljer  om  hans  senere 
liv,  men  da  tiden  for  hans  død  nærmede  sig,  „ihukom" 
han  de  hellige  ved  igen  at  vidne  for  dem  om  en  af  de 
største  begivenheder  i  sin  omvendelse:  da  han  var  øjen- 
vidne til,  at  Jesus  Kristus  „modtog  herlighed"  fra  Gud 
Faderen,  og  en  stemme  fra  himlen  sagde:  „Denne  er 
min  Søn,  den  elskede;  i  ham  har  jeg  velbehag."  (Se 
Peter  1:12-18.) 

Det  er  kun  få,  der  oplever  store  mirakler,  men  Peters 
liv  lærer  os,  at  mirakler  alene  ikke  er  nok  til  omvendelse. 
Det  er  snarere  evnen  til  at  forny  tro  efter  svækkelse, 
viljen  til  at  lære  og  at  angre,  at  være  vågen  overfor  ny 
inspiration,  og  udholdende  tjeneste  indtil  enden  —  dette 
er  midlerne  til  omvendelse.  Peter  kæmpede  med  dem  i 
årevis,  før  Evangeliets  fulde  betydning  gik  op  for  ham. 
Byrderne  på  vejen  blev  lette  og  lyse,  ikke  på  grund  af 
det  ene  mirakel  efter  det  andet,  men  gennem  omvendel- 
sens  proces.  O 

BISKOP  JOHN  H.  VANDENBERG 


Den 

præsiderende 
Biskop  taler  til 
ungdommen 
om 


dens 
grenspræsidenter 


Clement  fra  Alexandria  nedskrev  en 
apokryfisk  historie,  som  „gik  i  arv  og 
blev  bevaret  i  hukommelsen."  Den 
beretter  om  en  af  apostlen  Johannes' 
oplevelser.  Under  en  af  sine  missions- 
rejser  mødte  Johannes  en  ung  mand, 
som  han  kom  til  at  holde  meget  af. 
Efter  at  have  tilbragt  nogen  tid   på 
denne  egn,  rejste  Johannes  videre 
og   efterlod    den   unge    mand   i   de 
stedlige  lederes  omsorg. 
Ikke  længe  efter  blev  Johannes  kaldt 
tilbage  til  byen.  Ved  sin  ankomst 
forhørte  han  sig   om  sin   unge  ven. 
Han  fik  at  vide,  at  den  unge  mand 
var  død.  „Hvornår,  og  hvordan  døde 
han?"  spurgte  Johannes. 
Svaret  lød  således:  „Han  er  død  for 
Gud!  Han  er  blevet  ond  og  desperat, 
ja,  han  er  kort  sagt  blevet  røver; 
og  nu  har  han  i  stedet  for  at  følge 
Kirken  sat  sig  i  besiddelse  af  bjer- 
gene med  følgesvende  ligesom  ham 
selv." 

Johannes  bad  da  om  en  hest. 
„Øjeblikkeligt . . .  red  han  bort ...  fra 
Kirken  og  nåede  til  røvernes  vagt- 
post, blev  taget  til  fange  uden  kamp 
eller  modstand,  men  med  udbrudet: 
„Derfor  er  jeg  kommet.  Før  mig  til 

jeres  anfører."  Anføreren  ventede  på 
ham  klædt  i  rustning,  men  da  han 
gekendte  Johannes,   der  kom   hen 
imod  ham,  blev  han  slået  af  skam  og 
vendte  sig  for  at  flygte.  Men  Johan- 
nes fulgte  efter  ham,  så  hurtigt  han 
kunne,  idet  han  glemte  sin  alder  og 
udbrød:    „Hvorfor,  min  søn,  flygter 
du  fra  din  egen  fader,  ubevæbnet  og 
gammel,  som  han  er?  Hav  medliden- 
hed med  mig,  . .  .  frygt  ikke  .  .  .  bliv! 
hav  tro!  Kristus  sendte  mig."  Men  da 
han  hørte  disse  ord,  stod  han  først 
med  nedslagent  blik,  så  kastede  han 
sine  våben,  så  skælvede  han,  be- 
gyndte at  græde  bitterligt  og  omfav- 
nede den  gamle  mand,  da  han  nåede 
hen  til  ham,  .  .  .  men  apostlen  aflagde 
et  løfte  overfor  sig  selv  .  .  .  ledte 
ham  tilbage  til  kirken  og  bad  for 
ham  ...  og  kæmpede  sammen  med 
ham  i  oprigtig  faste  ...  og  tog  ikke 
afsted,  som  de  sagde,  før  han  havde 
bragt  ham  tilbage  til  kirkens  skød." 
(St.  Clement  of  Alexandria.  Quis 
Divinitus  Salv.  kapitel  42.) 
Dette  er  et  levende  eksempel  på 
Kirkens  interesse  for  ungdommen, 
som  endog  eksisterede  på  de  første 
apostles  tid.  I  Kirken  i  dag  er  interes- 
sen for  de  unge  lige  så  personlig  og 
intens.  Angående  denne  interesse  er 
grenspræsidentens  kald  særlig  be- 
tydningsfuldt. Han  er  præsident  for 
Det  aronske  Præstedømme  og  har 
som  sådan  et  særligt  ansvar  og  en 
særlig  interesse  for  både  de  unge 
mænd  og  de  unge  kvinder  i  grenen. 
Det  er  Kirkens  unges  pligt  at  støtte 
deres   grenspræsident,   give  agt  på 
hans  råd  og  ære  hans  lederskab. 
Kaldet  som  grenspræsident  er  et  af 
Kirkens  vigtigste  og  helligste  kald,  og 
de,  der  kaldes  som  grenspræsiden- 
ter,  er  udvalgte  mænd.  Det  er  mænd, 
som  Herren  har  kaldet  gennem  sine 
udvalgte  tjenere.   Og  selvom  de 
måske  til  daglig  er  blikkenslagere, 
landmænd,  lærere  eller  doktorer,  er 
de  mænd,  kaldet  af  Gud. 


Paulus  gav  en  oversigt  over  de 
karakteregenskaber,   som   en   grens- 
præsident bør  være  i  besiddelse  af. 
Han  skrev: 

„En  tilsynsmand  bør  derfor  være 
uangribelig,  ædruelig,  sindig,  værdig, 
gæstfri,  dygtig  til  at  lære  fra  sig; 
Ikke  drikfældig  eller  voldsom,  men 
mild,  ikke  stridbar,  ikke  pengekær; 
en  mand,  som  styrer  sit  hus  godt, 
og  som  på  fuldt  værdig  måde  holder 
sine  børn  til  lydighed; 
(dersom  en  mand  ikke  forstår  at  styre 
sit  eget  hus,  hvordan  skulle  han  da 
kunne  sørge  for  Guds  menighed?) 
Han  må  ikke  være  nyomvendt,  for  at 
han  ikke  skal  blive  opblæst  og  falde 
ind   under  Djævelens   dom. 
Han  bør  også  have  godt  lov  blandt 
dem,  som  er  udenfor,  for  at  han  ikke 
skal  komme  i  vanry  og  falde  i  Djæ- 
velens snare."  (1.  Tim.  3:2-7.) 
Grenspræsidenterne  i  vore  dage  bør 
også  være  uangribelige,  ædruelige, 
sindige,  værdige,  gæstfri,  dygtige  til 
at  lære  fra  sig,  milde.  De  er  mænd, 
som  kan  blive  stillet  overfor  person- 
lige  problemer  og   spørgsmål;   de   er 
inspirerede  og  kloge  mænd.  De  er 
hellige  mænd.  De  tilbringer  mange 
timer  om  ugen  med  at  hellige  sig 
deres  kald.  En  grenspræsident  er 
grenens  åndelige  fader,  betroet  om- 
sorgen for  de  trængende,  ansvarlig 
for  grenens  finanser,  og  medlemmer- 
nes menige  dommer.  Hans  kald  er 
meget  vigtigt  og  meget  helligt. 
For  at  fungere  effektivt,  behøver  en 
grenspræsident  de  unges  loyalitet  og 
tillid.  At  støtte  grenspræsidenten  er 
ikke  kun  en  hellig  forpligtelse;  det  er 
også  et  privilegium.  I  Mormons  Bog 
læser  vi  om  Lehis  anmodning  til 
sine  sønner  om  at  vende  tilbage  til 
Jerusalem  for  at  hente   pladerne  hos 
Laban.  Idet  han  taler  til  sin  søn 
Nephi,  siger  Lehi: 

„Og  derfor  har  Herren  befalet  mig, 
at  du  og  dine  brødre  skal  gå  tilbage 
til  Labans  hus  og  søge  efter  disse 


optegnelser  og   bringe  dem   herud   i 
ørkenen. 

Og  se  nu,  dine  brødre  knurrer  og 
siger,  at  det  er  et  vanskeligt  hverv, 
jeg  har  pålagt  dem;  men  se,  jeg  har 
ikke  pålagt  dem  det,  men  det  er  en 
befaling  fra  Herren. 
Gå  derfor,  min  søn,  og  du  vil  finde 
yndest  hos  Herren,  fordi  du  ikke  har 
knurret. 

Og  det  skete,  at  jeg,  Nephi,  sagde  til 
min  fader:  Jeg  vil  gå  og  gøre  det, 
som  Herren  har  befalet,  thi  jeg  ved, 
at  Herren  ikke  giver  menneskene 
nogen  befaling,   uden   at  han  åbner 
en  udvej  for  dem,  så  at  de  kan 
udføre  det,  som  han  befaler  dem. 
Og  da  min  fader  hørte  disse  ord,  blev 
han  meget  glad,  thi   han  vidste,  at 
jeg  var  blevet  velsignet  af  Herren." 
(1.  Nephi  3:4-8.) 

Den  unge  mand  eller  kvinde,  der  føl- 
ger sin  grenspræsidents  råd  uden 
at  knurre,  vil  ligesom  Nephi  høste  de 
velsignelser,  som  er  lovet  dem,  der 
følger  Herrens  udvalgte  tjeneres  råd. 
Din  grenspræsident  er  interesseret 
i  din  lykke;  han  har  interesse  for  dig. 
Lyt  til  hans  råd,  og  du  vil  opdage,  at 
han  virkelig  er  en  mand,  kaldet  af 
Gud.  fs 

PRÆSIDENT  HUGH  B.  BROWN 
fra   Det   Første   Præsidentskab 


Vidnesbyrd 


Når  man  aflægger  vidneudsagn  i  ret- 
ten, må  man  enten  give  en  højtide- 
lig erklæring  eller  bekræftelse  eller 
aflægge  det  under  ed.  I  det  sidste 
tilfælde  kan  man  blive  anklaget  for 
mened,  hvis  man  ikke  fortæller  sand- 
heden. 

Når  man  bærer  sit  vidnesbyrd  om 
Evangeliets  sandhed,  aflægger  man 
også  en  højtidelig  erklæring  eller  be- 
kræftelse, men  kilden  til  ens  kund- 
skab er  ikke  den  samme,  som  den 
man  er  afhængig  af  som  vidne  i  ret- 
ten. Den  har  kun  lidt  eller  intet  at 
gøre  med  de  fem  sanser.  I  virkelig- 
heden opnås  et  ægte  vidnesbyrd  om 
Evangeliet  gennem  åbenbaring,  et 
vidnesbyrd  om  at  Gud  lever,  og  at 
Jesus  af  Nazareth  er  Hans  Søn,  og 
det  er  en  alvorlig  og  hellig  sag. 

I  en  retsag  er  rygter  eller  anden- 
håndsbeviser  ikke  tilladte,  uden  hen- 
syn til  ærligheden  hos  det  vidne,  der 
forelægger  dem.  Han  må  begrænse 
sit  udsagn  til,  hvad  han  personligt 
ved  er  sandt.  Mens  alle  Kirkens  med- 
lemmer burde  respektere,  opretholde 
og  give  agt  på  Kirkens  Autoriteters 
lærdomme,  må  ingen  acceptere  en 
erklæring  og  bygge  sit  vidnesbyrd  på 
den,  uden  hensyn  til  hvem,  der  har 
fremsagt  den,  før  han  under  moden 
overvejelse  har  fundet  ud  af,  at  den 
er  sand  og  værdifuld;  så  vil  hans 
logiske  slutning  måske  blive  bekræf- 
tet fra  åbenbarelsens  ånd  til  hans 
ånd,  fordi  sand  omvendelse  må  kom- 
me indefra.  Af  samme  grund  må  Kir- 
kens medlemmer  ikke  blive  desillusio- 
nerede og  svigte  Kirken,  fordi  de  ikke 


har  forstået  alle  Evangeliets  princip- 
per. 

Alle  velsignelser  fra  Gud  kommer 
som  et  resultat  af  lydighed  mod  de 
love,  hvorpå  de  er  udsagt.  Denne 
regel  eller  lov  opfordrer  til  et  for- 
søg på  at  få  et  vidnesbyrd  om  Evan- 
geliet eller  et  hvilket  som  helst  be- 
slægtet emne.  Enhver  ansvarlig  per- 
son kan  opnå  et  vidnesbyrd,  hvis  han 
vil  adlyde  de  love,  hvorpå  modtagel- 
sen af  sådan  kundskab  er  udsagt. 
Men  her,  som  ved  alt  andet,  er  der 
bestemte  forudsætninger,  som  i  store 
træk  kan  opføres  således: 

1.  Den  søgende  må  beslutte  sig  til  at  lære 
Evangeliets  sandhed  at  kende,  eller, 
hvad  end  hans  søgen  omfatter. 

2.  Han  må  studere  og  lære  så  meget  som 
muligt,  der  har  relation  til  det  indeholdte 
emne.  I  Johannes-evangeliet  5:39  læser 
vi:  „I  ransager  skrifterne,  fordi  I  mener 
i  dem  at  have  evigt  liv;"  Og  i  Lære  og 
Pagter  1:37  opfordres  vi  til  at  „ransage 
disse  befalinger." 

3.  Den  søgende  må  praktisere  de  princip- 
per og  sandheder,  han  lærer,  og  bringe 
sit  liv  i  harmoni  med  dem.  Frelseren 
sagde:  „Min  lære  er  ikke  min  egen,  men 
hans,  som  sendte  mig.  Hvis  nogen  vil 
gøre  hans  vilje,  skal  han  erfare,  om  læ- 
ren er  fra  Gud,  eller  jeg  taler  af  mit 
eget."  (Jons.  7:16-17.) 

4.  Han  må  bestandig  bede  til  Faderen  og 
udøve  tro,  så  sandheden  kan  blive  klart 
åbenbaret  gennem  den  Helligånd.  Mo- 
roni  fortæller  os,  at  „gennem  den  Hellig- 
ånds kraft  kan  I  kende  sandheden  i  alle 
ting."  (Moroni  10:3-5.) 

Da  apostlen  Peter  besvarede  Kristi 
spørgsmål  om,   hvem  Han,   Frelseren, 


var,  havde  han  åbenbarelsens  gave, 
og  Jesus  sagde  til  ham:  „Salig  er  du, 
Simon  Jonas'  søn!  thi  det  har  kød  og 
blod  ikke  åbenbaret  dig,  men  min  Fa- 
der, som  er  i  Himlene."  (Matt.  16:17.) 
Dette  bekræfter  den  påstand,  at  di- 
rekte og  personlig  åbenbaring  er  til- 
gængelig for  enhver,  som  vil  stræbe 
efter  de  nødvendige  forudsætninger 
og  tilpasse  sit  liv  dertil. 

Når  man  taler  eller  skriver  til  Hjælpe- 
foreningen, henvender  man  sig  til 
hjemmets  bygmestre  i  vore  samfund 
og  i  Kirken.  Ethvert  hjem  har  en  ånd, 
den  ånd  vil  i  høj  grad  afhænge  af 
det  vidnesbyrd,  som  moderen  har  om 
guddommeligheden  af  det  arbejde, 
som  vi  er  engageret  i.  Dette  under- 
streger vigtigheden  af,  at  hun  opnår 
et  vidnesbyrd,  så  hun  med  den  Hel- 
ligånds hjælp  kan  lede  sit  hjem  og 
sine  børns  liv,  idet  hun  altid  husker 
på  den  forbindelse,  der  er  mellem 
Herren  og   hendes   børn. 

Med  andre  ord  må  moderen  have 
stor  tro  på  retfærdighedens  endelige 
sejr  —  en  tro,  der  strækker  sig  ud 
over  kundskab  og  ved  hvis  hjælp  hun 
vil  være  i  stand  til  at  møde  livets 
prøvelser  og  religiøse  oplevelser.  Hun 
vil  blive  ledet  af  intellektuelle,  såvel 
som  moralske  tilskyndelser.  En  mo- 
der, der  har  et  vidnesbyrd,  vil  derfor 
leve  et  retfærdigt  liv,  som  hendes 
børn  trygt  kan  efterligne;  den  slags 
liv,  som  bliver  inspireret  og  ledet  af 
Helligånden,  hvis  selskab  hun  altid  vil 
søge. 

Naturligvis  vil  den  kundskab,  som 
moderen  vinder  i   sin  søgen  efter  et 


vidnesbyrd,  hjælpe  hende  meget  i 
hendes  ledelse  af  hjemmet.  Men  den 
kundskab  må  kunne  iagttages  og  op- 
tages i  hverdagen  hos  dem,  den  be- 
rører. Den,  der  kender  forskrifterne 
og  ikke  adlyder  dem,  er  som  en,  der 
tænder  et  lys  i  mørket  og  så  luk- 
ker øjnene. 

Et  hus  er  ikke  et  hjem,  medmindre 
det  indeholder  mad  og  varme  for  sjæl 
og  ånd,  såvel  som  for  kroppen.  For 
at  skaffe  den  mad  og  varme  må  hjem- 
mets skabere  have  ingredienserne, 
som  indbefattes  i  og  afhænger  af 
styrken  i  både  faderens  og  moderens 
vidnesbyrd. 

Apostlen  Peter  gav  os  en  liste  over 
dyder  i  2.  Peter  1:5-7: 
„Sæt  netop  derfor  al  iver  ind  på  i 
jeres  tro  at  vise  dyd,  i  dyden  ind- 
sigt, i  indsigten  afholdenhed,  i  afhol- 
denheden udholdenhed?  i  udholdenhe- 
den gudsfrygt,  i  gudsfrygten  broder- 
kærlighed og  i  broderkærligheden 
kærlighed  til  alle." 
Alma  bærer  følgende  vidnesbyrd: 
"Og  det  er  ikke  alt.  Tror  I  ikke,  at  jeg 
selv  kender  disse  ting?  Jeg  vidner 
for  jer,  at  jeg  ved,  at  de  ting,  jeg  har 
talt  om,  er  sandfærdige.  Og  hvordan 
tror  I,  at  jeg  ved  dette  med  sikker- 
hed? Jeg  siger  jer,  de  er  kundgjort 
for  mig  ved  Guds  hellige  ånd.  Jeg 
har  fastet  og  bedt  i  mange  dage,  så 
jeg  selv  kunne  vide  disse  ting.  Og  nu 
ved  jeg  for  mig  selv,  at  de  er  sand- 
færdige, thi  Gud  Herren  har  åbenba- 
ret dem  til  mig  ved  sin  Helligånd;  og 
det  er  åbenbaringens  ånd,  som  er  i 
mig."  (Alma  5:45-46.) 
I    denne   tid,    hvor   der   er   så    mange 


knuste  hjem,  er  det  på  tide  at  holde 
op  med  blot  at  bygge  flere  huse  og 
i  stedet  for  begynde  at  genopbygge 
knuste  hjem  og  lægge  fundamenter, 
hvorpå  fremtidige,  vedvarende  hjem 
kan   grundlægges. 

Min  bedstefader  og  bedstemoder  tog 
hinanden  på  godt  og  ondt,  og  når 
tingene  gik  dårligt,  som  de  ofte  gjor- 
de, arbejdede  de  sammen  på  dem,  så 
de   blev  bedre. 

Deres  ægteskab  varede  i  tres  år  eller 
mere,  fordi  de  vidste,  at  selv  den 
sværeste  time  ikke  ville  vare  længe- 
re end  i  tres  minutter.  Altfor  mange 
går  i  dag  ind  i  ægteskabet  med  dø- 
ren til  flugt  stående  vidt  åben,  og 
den  dør  fører  til  skilsmisseretten. 

Den  udstrakte  frihed,  som  nydes  i 
vore  dage,  kræver  en  stabiliseret 
selvkontrol  og  bestandighed,  ligesom 
grene  kræver  rødder.  I  denne  kompli- 
cerede tid  fyldt  med  rastløshed  og 
fart,  er  vi  alle  til  tider  tynget  af  an- 
spændelse og  overanstrengelse.  An- 
spændelse behøver  sejhed,  og  over- 
anstrengelse kræver  fasthed.  Et  vid- 
nesbyrd om  Evangeliet  giver  åndelig 
understøttelse,  uden  hvilken  menne- 
skenes liv  kun  fører  til  skibbrud.  Li- 
vets mest  effektive  og  holdbare  ind- 
tryk gives  i  det  hjem,  der  styres  af 
forældre,  som  ved  at  bære  vidnes- 
byrd om,  at  Gud  virkelig  lever,  at 
Jesus  er  Kristus,  og  at  Evangeliet  er 
blevet   gengivet. 

„Vidnesbyrd  er  som  en  pil,  skudt  fra 
en  stor  bue.  Dens  kraft  afhænger  af 
styrken  af  den  hånd,  der  spænder 
den."   (Bacon)1 


Apostlen  Paulus  siger  i  sit  brev  til 
Hebræerne: 

„Thi  vi  fik  det  glædelige  budskab  for- 
kyndt lige  såvel  som  de;  men  det 
ord,  der  lød,  hjalp  dem  ikke,  fordi  det 
ikke  ved  tro  blev  tilegnet  af  dem,  der 
hørte  det."  (Hebr.  4:2.) 
Det  blev  sagt  om  Mesteren,  da  Han 
vendte  tilbage  til  Nazareth,  at  Han 
ikke  gjorde  mange  undergerninger 
der  på  grund  af  deres  vantro.  Alle  de 
håb,  horisonter  og  motiver,  som  men- 
neskene har  fået,  er  afhængige  af 
tro  på  Gud. 

Vor  overbevisning  er  et  resultat  af 
åbenbarede  vidnesbyrd.  Vi  behøver 
mod,  et  produkt  af  tro,  som  vil  sætte 
os  i  stand  til  sejrende  at  vende  os 
mod  øst  ved  mørkets  frembrud  med 
den  rolige  forvisning,  at  efter  mørke 
følger  lys. 

Vi  må  genvinde  og  beholde  Mormon- 
pionerernes    robuste,     selvsikre    tro. 
Vi    har    hver   fået    en    fakkel,    når   vi 
søger  at  finde  vejen  frem,  så  vi  måske 
kan  tænde  lyset  for  andre. 
Vi   skal   udføre  vort  arbejde  med  tro 
på  fremtiden,  for  ikke  ret  mange  frug- 
ter  af   ens    arbejde    kommer  for   da- 
gens lys  under  ens   levetid. 
Vi  har  hele  tiden  brug  for  den  varme 
og  glød  og  styrke  af  tro,  som  vil  støt- 
te og  blive  støttet  af  vore  vidnesbyrd 
om  Evangeliet. 
Tennyson   sagde:2 

„Tro  ser  det  bedste,  som  skinner  gen- 
nem det  værste;  hun  mærker,  at  so- 
len er  skjult,  men  kun  for  natten;  hun 
spejder  efter  sommeren  gennem  den 
kommende  vinter;  hun  smager  frug- 
ten, før  blomsterne  falder;  hun  hører 
lærkens  sang  inde  i  det  tavse  æg; 
hun  finder  den  kilde,  hvor  de  be- 
græder .blændværk'." 
Og  igen: 

„Tro  ikke,  at  den  tro,  hvorved  den 
retskafne  skal  leve,  er  en  død  tro,  et 
kort  over  himlen.  Langt  mindre  er  den 
en  svag  og  flygtig  følelse,  en  tankeløs 
gave,  der  tages  tilbage  så  snart,  den 
er  givet.  Den  er  en  bekræftelse  og 
en  handling,  som  tilbyder  evig  sand- 
hed under  nærværende  omstændig- 
heder." 

Tro  indeholder  „det,  at  man  har  en 
fornuftig  overbevisning  om  ting  uden- 
for rækkevidden  af  endeligt  bevis  og 
at  man  derefter  tager  disse  overbe- 
visninger til  sig,  som  om  de  virkelig 

var  sande."  Et  vidnesbyrd  om  Evan- 
geliet udvikler  og  støtter  en  sådan 
tro. 

Robert  Louis  Stevenson  sagde:3  „Jeg 
tror  på  tingenes  oprindelige  anstæn- 
dighed, og  hvis  jeg  vågnede  op  i  hel- 
vede, ville  jeg  stadig  tro  på  den." 
Der  er  nok  af  mennesker  til  at  gøre 
det  mulige.  Man  kan  ansætte  dem 
for  en  lav  løn.  Den  høje  pris  er  for 
dem,  der  kan  udføre  det  „umulige". 
Hvis  en  ting  kan  gøres,  kan  erfaring 
og  dygtighed  gøre  den.  Hvis  den  ikke 
kan  gøres,  er  det  kun  tro,  der  kan 
gøre  den.  Både  videnskab  og  religion 
fæster  lid  til  tro  til  at  inspirere  hvert 
skridt  fremad.  Al  guddommelig  hjælp 
afhænger  af  den  tro,  et  menneske  er 
i  besiddelse  af.  Ord  som  disse  var 
konstant  på  Frelserens  læber: 
„Vær  frimodig,  din  tro  har  gjort  dig 
hel."  „På  grund  af  din  tro,  ske  dig, 
som  du  vil."  „Din  tro  har  frelst  dig." 
Det  menneskes  liv,  der  er  forklaret 
og  motiveret  af  tro,  er  ærefuldt,  men 
uden  tro  mister  livet  dets  højeste  me- 
ning og  ædleste  håb. 
„Lad  os  have  tro  på,  at  det  rigtige  er 
muligt,  og  med  den  tro  lad  os  altid 
have  mod  til  at  gøre  vor  pligt..." 
(Abraham  Lincoln)4 
„Hvad  enten  det  er  den  1.  januar 
eller  den  31.  december,  er  tro  et  godt 
ord  at  slutte  med."  (Robert  Louis 
Stevenson) 

„Poesi  er  tro,  tro  på  at  pyramidens 
sammenløbende  sider  skråner  op  i 
en  top,  hvad  enten  vi  kan  se  det  eller 
ej."  (Ralph  Waldo  Emerson)5 
Med  al  vor  videnskab  må  vi  se  hver 
dag  lige  i  øjnene,  som  Paulus  gjorde 
på  sin  rejse  til  Rom,  „uden  at  vide, 
hvad  der  skal  møde  mig  der;"  (Ap. 
g.  20:22.)  Paulus'  fortsatte  og  udhol- 
dende tro  blev  holdt  oppe  og  støttet 
af  hans  inspirerede  vidnesbyrd. 
Ethvert  medlem  af  Hjælpeforeningen, 
enhver  moder  i  Israel  behøver  og  kan 
opnå  et  vidnesbyrd  om  at  Gud  lever, 
og  at  hun  er  medlem  af  en  levende 
Kirke,  en  voksende,  fremadstræben- 
de Kirke,  hvis  nye  ideer  og  nye  må- 
der at  gøre  tingene  på  er  fremher- 
skende fakta  i  hendes  liv,  der  ikke 
giver  hende  tid  til  kun  at  leve  halvt 
eller  lammes  med  skeptisk  tvivl. 
Peters  vidnesbyrd,  da"  han  besvarer 
Kristi  spørgsmål,  er  inspirerende: 
hvem   siger   I,    at  jeg   er?"    Han 


svarede:  „Du  er  Kristus,  den  leven- 
de Guds  Søn."  (Matt.  16:15-16.)  Dette 
vidnesbyrd,  der  vældede  frem  fra  et 
hjerte,  der  var  ved  at  flyde  over,  er 
gjort  mere  menneskeligt  af  hans  se- 
nere benægtelse  og  mere  herligt  ved 
hans  egen  ukuelig  ånd.  Det  er  dette 
betagende  ønske  om  at  gøre  vor  Fa- 
ders vilje,  der  var  årsag  til,  at  pione- 
rerne kunne  udholde  den  hån  og 
skændsel,  der  kom  over  deres  fæller, 
og  fik  dem  til  frivilligt  at  forene  sig 
med  de  mennesker,  der  gik  under  be- 
nævnelsen Sidste  Dages  Hellige  eller 
Mormoner. 

Frelseren  havde  behag  i  Peters  vid- 
nesbyrd, der  var  et  bevis  på  hans 
kærlighed  og  forklarede  forstand,  da 
htan  begreb  Evangeliets  plan,  som 
blev  åbenbaret  ham,  ikke  af  kød  og 
blod,  men  af  vor  himmelske  Fader. 
Vi  kommer  også  forbi  dale  af  svag- 
hed og  høje  med  tvivl,  når  vi  for- 
søger at  bestige  bjergene  med  tro  og 
få  et  vidnesbyrd  om  sandheden. 
Et  forblivende  og  ofte  gentaget  vid- 
nesbyrd om  sandheden  af  Evange- 
liet, båret  af  mødrene  i  hjemmet,  er  et 
bolværk  ikke  alene  for  dem  person- 
ligt, men  for  deres  familier  og  for 
alle,  som  de  kommer  i  berøring  med. 
På  grund  af  Hjælpeforeningens  funk- 
tionærers og  medlemmers  vidnesbyrd 
om,  at  Gud  lever  og  deres  forståelse 
af  Guds  forbindelse  med  mennesket, 
antog  denne  verdensorganisation  for 
kvinder  kærlighed  som  sit  motto.  (Se 
1.  Kor.  13.) 
Frank  Crane  har  sagt: 
„Almindelig  godgørenhed  giver  tig- 
geren penge,  giver  den  sultende 
brød,  beklæder  den  nøgne;  ægte 
godgørenhed,  som  er  et  andet  navn 
for  kærlighed,  sætter  sig  for  at  for- 
andre de  forhold,  hvorunder  der  op- 
står tiggere,  sult  og  nøgenhed.  Al- 
mindelig godgørenhed  spiller  „Fru 
Gavmild";  kærlighed  prøver  på  at  op- 
rette sådanne  forhold,  der  giver  be- 
skæftigelse til  alle,  så  de  ikke  be- 
høver nogen  gavmildhed.  Almindelig 
godgørenhed  accepterer  fromt  tin- 
gene som  de  er  og  hjælper  de  uhel- 
dige; aktiv  kærlighed  går  til  den  lov- 
givende forsamling  og  forandrer  tin- 
gene. 

Godgørenhed  kan  knuse  den  flygten- 
de; kærlighed  tilskynder  os  til  at  fjer- 
ne det  onde,  der  fremkalder  flugt. 


Godgørenhed  giver  kinin  i  de  mala- 
riaramte  troper;  kærlighed  udtørrer 
sumpene. 

Godgørenhed  sender  kirurger  og  am- 
bulancer og  uddannede  sygeplejer- 
sker som  hjælp  i  krigen;  broderkær- 
lighed kæmper  for  at  sikre  den  in- 
ternationalisme, der  vil  forhindre  krig. 
Godgørenhed  antager  onde  institutio- 
ner og  skikke  for  at  være  en  del  af 
det  guddommelige  forsyn  og  arbejder 
grædende  på  at  drage  omsorg  for 
tilintetgørelsen;  kærlighed  betragter 
uretfærdighed  overalt  som  djævelens 
værk,  selv  om  den  betragtes  som  skik 
og  brug,  og  angriber  den  kraftigt." 
Den  bedste  del  af  den  menneskelige 
race  ønsker  hverken  hjælp  eller  gunst- 
bevisninger eller  godgørenhed;  den 
ønsker  en  fair  chance  og  en  redelig 
andel. 

Henry  Wadsworth  Longfellow  sagde: 
„Den  smule,  som  jeg  har  set  af  ver- 
den, lærer  mig  at  se  på  andres  fejl- 
tagelser med  sorg,  ikke  med  vrede. 
Når  jeg  hører  historien  om  et  stak- 
kels menneske,  der  har  syndet  og 
lidt,  og  tænker  på  de  kampe  og  fri- 
stelser, han  har  været  igennem,  de 
korte  glimt  af  glæde,  den  feberag- 
tige uro  af  håb  og  frygt,  hans  mange 
ønsker,  venners  flugt,  ville  jeg  gerne 
anbringe  den  vildfarende  sjæl  hos 
Ham,  hvorfra  den  kom." 
Nogle  af  os  har  sommetider,  i  præ- 
siderende stillinger  i  Kirken,  overord- 
nede stillinger  i  forretninger,  under 
udøvelse  af  lov  eller  med  komman- 
doen over  mænd  i  hæren,  fundet  det 
nødvendigt  at  holde  prøver,  lave  un- 
dersøgelser og  afsige  domme  over 
vore  kollegaer.  Ofte  i  sådanne  til- 
fælde, hvor  kammerater  eller  rådgi- 
vere har  fordret  omhyggelige  under- 
søgelser af  den  anklagedes  liv  og 
fejltagelser,  er  jeg  blevet  afskrækket 
fra  en  hastig  dom  ved  at  forestille  mig, 
at  en  filmstrimmel  af  mit  eget  liv  blev 
fremvist.  Det  er  ofte  hændt  på  så- 
danne tidspunkter,  at  „bjælken"  har 
trængt  „splinten"  i  baggrunden,  og  den 
„første  sten"  blev  holdt  tilbage,  fordi 
jeg  ikke  var  værdig  til  at  kaste  den. 
S.  E.  Kiser  forestillede  sig,  at  to 
strålende  engle  i  paradis  en  dag  van- 
drede afsted  på  ravvejen,  der  ligger 
ved  siden  af  guldgaderne.  De  mødtes 
og  stirrede  hinanden  stift  i  øjnene; 
så  tabte  de  deres   harper  i  forbav- 

selse  og  stod  i  stum  overraskelse.  Og 
der  kom  andre  engle,  og  det  de  kom 
nærmere,  hørte  de  dem  begge  ud- 
bryde på  én  gang:  „Sig  mig,  hvordan 
er  du  kommet  hertil?" 
Dr.  Benjamin  Johnson  tilføjer:  „Gud 
selv  agter  ikke  at  dømme  mennesket, 
før  hans  dages  ende;  hvorfor  skulle 
vi  så  gøre  det?"  Og  Dante6  siger: 
„Åh,  I  dødelige  mennesker,  vær  var- 
somme med  at  dømme." 
De,  der  arbejder  i  Hjælpeforeningen, 
skulle  ikke  være  villige  til  at  vælge 
mellem  flammende  fanatisme  og  sen- 
timental overgivelse.  Lad  personlig 
overbevisning  og  ædelmodig  toleran- 
ce mødes  og  smelte  sammen.  Vid- 
nesbyrdets ånd  gør  én  tolerant  over- 
for andres  svagheder  og  fejl  og  un- 
derstreger menneskenes  slægtskab. 
En  bog  om  tolerance,  skrevet  af  Phil- 
lips Brooks7,  nævner  seks  forskellige 
slags  tolerancer: 

„For  det  første,  den  rent  neutrale  to- 
lerance. Vi  er  tolerante,  fordi  vi  er 
ligeglade,  fordi  følgerne  af  udfaldet 
ikke  berører  os. 

For  det  andet,  politisk  tolerance.  Vi  er 
tolerante,  fordi  vi  tror,  at  vi  ville  tabe 
mere  end  vi  ville  vinde,  ved  at  be- 
kæmpe manden  eller  målet. 
For  det  tredje,  den  hjælpeløse  tole- 
rance. Vi  er  tolerante,  fordi  vi  indser, 
at  fjenden  har  overtaget,  og  at  mod- 
stand er  værdiløs. 

For  det  fjerde,  tolerance  af  ærlig  re- 
spekt for  mennesket.  Vi  er  tolerante, 
fordi  vi  endog  respekterer  et  men- 
neskes ret  til  at  tænke  forkert,  fordi 
vi  er  enige  med  Voltaire8,  da  han 
skrev  til  Helvétius9:  „Jeg  misbilliger 
det,  du  siger,  men  jeg  vil  til  min  død 
forsvare  din  ret  til  at  sige  det." 
For  det  femte,  tolerancen  af  åndelig 
sympati.  Vi  er  tolerante,  fordi  vi  føler 
et  åndeligt  fællesskab  med  det  men- 
neske, hvis  hensigt  er  god,  selv  om 
hans  plan  er  forkert. 

For  det  sjette,  tolerancen  af  et  ud- 
videt syn  på  sandheden.  Vi  er  tole- 
rante, fordi  vi  har  indset,  at  sandhed 
er  større,  end  noget  menneske  har 
begreb  om,  selv  om  vi  er  den  på- 
gældende. 

De  første  tre  slags  tolerencer  er  sim- 
ple; de  sidste  tre  er  storslåede." 
„Sand  tolerance",  siger  Brooks,  „be- 
står   af    sandhedens    kærlighed    og 


menneskets  kærlighed,  begge  gjort 
fuldkomne  og  forenede  i  fuldendt  har- 
moni." Men  dette  er  ingen  let  præ- 
station. 

I  denne  tid  med  egoisme  og  grådig- 
hed, fødselskontrol  og  ufrugtbarhed, 
lette  skilsmisser  og  knuste  hjem  og 
ungdomskriminalitet,  i  denne  tid  med 
billige  fornøjelser,  dovenskab  og 
manglende  disciplin,  er  det  klogt  at 
søge  efter  grundværdier,  at  være  op- 
mærksom på  den  kendsgerning,  at 
hjemmet  er  nationens  mest  funda- 
mentale institution,  og  at  mødrene  er 
de  højeste  professorer  i  denne  karak- 
terdannende  skole.  Lad  os  lære  lan- 
dets unge  kvinder,  at  kvindelighed 
forherliges  af  moderskab.  En  kvinde, 
der  har  et  vidnesbyrd  om  Evangeliet, 
vil  møde  de  spørgsmål,  der  opstår 
ved  dannelsen  af  et  hjem,  med  lige- 
vægt og  værdighed.  Moderskab  er 
inskriptionen  på  den  port,  hvorigen- 
nem ånderne  skal  passere  for  at 
komme  ind  i  de  dødelige  menneskers 
rige,  og  det  vil  være  kvindens  løsen 
til  den  højeste  herligheds  rige.  Guds 
Søn  helligede  og  forherligede  den 
inskription,  da  Han  gik  igennem  den 
port  og  kaldte  en  dødelig  kvinde 
„Moder."  Det  er  af  stor  vigtighed,  at 
enhver  moder  har  et  vidnesbyrd  om 
Ham  og  samarbejder  med  Ham  i  det 
fortsatte  indfrielsesarbejde.  Præsident 
McKay  har  sagt: 

„Moderskab  er  den  ting  i  hele  ver- 
den, der  mest  oprigtigt  giver  eksem- 
pel på  skabelsens  og  opofrelsens 
Gud-givne  dyder.  Skønt  det  bærer 
kvinden  tæt  til  dødens  rand,  fører 
moderskab  hende  også  ind  til  livets 
rigeste  kilder  og  gør  hende  til  Ska- 
berens kompagnon,  idet  hun  giver 
dødeligt  liv  til  evige  ånder.  Kunstnere 
kan  gøre  nye  syn  virkelige;  digtere 
kan  udtrykke  tanker,  der  aldrig  før 
har  været  kendt,  eller  klæde  gamle 
i  mere  passende  klædninger;  inge- 
niører kan  omskabe  ørkener  til  frugt- 
bare marker  og  fylde  dem  med  vel- 
stående byer  og  blomstrende  lands- 
byer; videnskabsmænd  kan  opdage 
nye  elementer  og  ved  forskellige 
kombinationer  af  dem  skabe  ting,  der 
er  medvirkende  til  fremgang  eller 
ødelæggelse  —  alle  disse  er  til  en 
vis  grad  åbenbarere  af  ukendte  ting. 
Men  moderen,  der  i  overensstemmel- 
se med  den  evige  lov,  bringer  en  dø- 


delig ånd  ind  i  Verden,  kommer  i 
første  række  i  skabelsens  rige." 
(Gospel  Ideals  p.  656.) 
Alle,  der  har  modtaget  et  vidnesbyrd 
om  Evangeliet  gennem  åbenbaring,  er 
bemyndigede,  udnævnte  —  påbudte 
—  til  at  undervise  i  Evangeliet  med 
inspiration  fra  den  ånd,  hvorigennem 
det  kom. 

Jeg  citerer  og  priser  den  appel,  som 
søster  Zina  Y.  C.  Brown  har  lagt  i  sit 
prosa-digt:  „Ophøjede  kvinde:" 
„Døtre  af  Zion,  I  mødre  til  mænd, 
hold  fast  på  disse,  dit  kalds  store 
gaver, 

Pas  på  ikke  at  miste  dem,  disse  prin- 
cipper, perler  af  renhed  og  hellige 
hensigter. 

Ved  I  ikke,  at  jeres  plads  er  ved  siden 
af  og    ikke   bagved   denne   ledsager, 
til    hvem    Herren    har  givet  jer? 
Du  ophøjede  kvinde,  den  første  til  at 
tilgive  og  den  sidste  til  at  svigte, 
Du  præsidentinde,  dronning, 
Tak  din  Gud,  der  dannede  dig  såle- 
des, 

at  du   blev  født 
Kvinde." 

ÆLDSTE  THOMAS  S.   MONSON 
fra  De  Tolvs  Råd 


Hvordan  man 


Da  Frelseren  gav  befalingen:  „Gå  derfor  hen  og  gør  alle 
folkeslagene  til  mine  disciple"  (Matth.  28:19),  blev  den 
overvældende  nødvendighed  af  effektiv  kommunikation 
en  realitet.  Siden  gengivelsen  af  Evangeliet  i  denne 
uddeling,  har  mange  millioner  kroner,  utallige  timer  og 
ihærdige  anstrengelser  ledsaget  muligheden  for  at  be- 
kendtgøre budskabet  om  glade  tidender. 
For  at  kommunikere  effektivt,  har  vi,  som  Kirke,  benyttet 
hjælpekilder  så  som  Deseret  News,  The  Improvement  Era, 
og  andre  kirkeblade,  radio  og  fjernsyn. 

Det  store  ansvar,  det  er  at  nå  at  gøre  hver  enkelt  per- 
son interesseret,  bliver  mere  synligt,  når  vi  tænker  på 
den  enkeltes  vilkår.  Lad  os  betragte  følgerne,  hvis  vi 
forfejler  vort  formå!.  Følgende  udklip  kommer  fra  Deseret 
News: 

Ung  mand  dømt  for  mord  .  .  .  Las  Vegas  (AP) 
—  En  sekstenårig  blev  dømt  for  tre  på  hinanden  følgende 
mord,  mandag,   efter  at  han  erklærede  sig  skyldig   i  tre 
bankfunktionærers   død. 

Den  unge  mand  blev  anklaget  for  at  have  affyret  død- 
bringende skud  mod  bankbestyreren  og  to  kasserere.  De 
tre  blev  dræbt  under  et  røveri  af  35.000,00  dollars  i  en  bank 
i  Las  Vegas. 

Den  unge  mand,  der  blev  dømt,  blev  døbt  og  bekræftet 
som  medlem  af  Kirken,  da  han  var  otte  år  gammel.  Han 
kom  i  søndagsskole  og  primary  og  modtog  Det  aronske 
Præstedømme.  Da  hans  biskop  læste  om  mordene,  ud- 
brød han  bedrøvet:  „Hvilke  fejl  begik  vi  i  vor  kommuni- 
kation med  ham?" 

Kommunikation  betyder  ikke  bare  at  fortælle  eller  lytte 
til  noget.  Aldrig  før  i  historien  har  så  mange  mennesker 
vidst  så  meget  om,  hvad  der  foregår  ude  i  verden.  Kom- 
munikation i  dens  vigtigste  betydning  er  fællesskab, 
udveksling  af  ideer  og  følelser.  Ordet  stammer  fra  det 
latinske  communico  —  „at  dele",  og  kommunikation  er 
„den  handling  at  dele  eller  give  en  del  af  alt." 
Der  er  en,  som  har  defineret  kommunikation  som 
„Kunsten  at  oplyse  og  overbevise  andre".   Evnen  til  at 


kommunikere  er  ikke  noget,  vi  er  født  med.  Vi  skal  lære 
det  og  erhverve  det,  og  det  er  ofte  besværligt. 
Vi  har  et  kommunikationsproblem,  når  vi  fører  krig  mod 
de  fjendtlige  magter  og  kæmper  for  at  hjælpe  Kirkens 
medlemmer  til  at  efterleve  Evangeliets  principper. 
Jeg  tror,  at  det  kan  være  os  til  nogen  trøst,  at  Mesteren 
også  havde  kommunikationsproblemer,  skønt  Han  var  i 
besiddelse  af  stor  menneskekundskab.  Ved  en  lejlighed 
talte  Jesus  fra  et  skib  til  en  stor  forsamling,  der  var 
samlet  på  bredden.  Under  beretningens  forløb  fortalte 
Han  lignelsen  om  sædemanden.  Da  Han  var  færdig, 
spurgte  disciplene  Ham:  „Hvorfor  taler  du  til  dem  i  lignel- 
ser?" Han  svarede  og  sagde  til  dem:  „Jer  er  det  givet 
at  kende  Himmerigets  hemmeligheder;  men  dem  er  det 
ikke  givet."   (Matt.   13:10-11.) 

Og  så  sagde  Han,  at  dette  bestemte  folk  havde  svært 
ved  at  høre,  og  deres  øjne  var  lukket.  „Men  salige  er 
jeres  øjne,"  sagde  Frelseren  til  sine  disciple,  „fordi  de 
ser,  og  jeres  øren,  fordi  de  hører."  (Matt.  13:16.)  Så 
fortsatte  Han  sin  prædiken  og  fortalte  adskillige  andre 
lignelser. 

Måske  var  disciplene  for  forlegne  til  at  afbryde  igen, 
fordi  Jesus  havde  sagt  til  dem,  at  det  var  givet  dem  at 
kende  Himmelens  hemmeligheder.  Men  da  folkeskarerne 
var  gået,  „kom  hans  disciple  til  ham  og  sagde:  Forklar 
os  lignelsen  .  . ."  (Matt.   13:36.) 

Når  Mesteren  fandt  det  nødvendigt  at  gentage  og 
forklare  for  at  opnå  effektiv  kommunikation,  antager  jeg, 
at  vi  ikke  behøver  at  føle  os  afskrækkede  af,  at  det  ikke 
lykkes  os  at  kommunikere  effektivt  den  første  gang. 
For  at  opnå  effektiv  kommunikation  er  det  af  afgørende 
betydning  at  have  en  effektiv  motivering.  Lederen  må 
først  selv  uddannes,  udvikle  begejstring  og  dygtiggøre 
sig  på  det  område,  som  han  ønsker  at  undervise  i  (kom- 
munikere). Han  må  så  fremlægge  emnet  på  en  sådan 
måde,  at  tilhørerne  forstår  det.  Dette  er  fremgangs- 
måden for  mest  effektiv  motivering. 
Effektiv  kommunikation  indeholder  altid  tre  ting:  klart, 
koncist,   bekræftende. 

SØNDAGSSKOLE 


kommunikerer  effektivt 


1.  Vi  må  gøre  vor  fremstilling  klar.  Den  første  regel  for 
klarhed  er  at  have  et  skarpt  afgrænset  mål  eller  formål 
—  at  vide,  hvad  vi  ønsker  at  opnå  gennem  vor  kom- 
munikation. Hvis  vi  ikke  kan  definere  dette  mål  klart 
for  os  selv,  er  det  ikke  sandsynligt,  at  vore  tilhørere 
vil  forstå  det  og  blive  interesserede. 
En  anden  måde,  hvorpå  det  kan  gøres  klarere,  er  ved 
brugen  af  illustrationer.  Eftersom  ord  har  forskellig  be- 
tydning for  forskellige  mennesker,  er  den  ekstra  forkla- 
ring med  støtte  af  illustrationer  ofte  til  hjælp. 
En  slags  illustration,  så  som  lignelser,  kan  anskueliggøres 
gennem  ord  og  bevægelser.  Jesus  gjorde  lignelser  til  en 
del  af  næsten  hver  eneste  undervisningstime.  Han  brugte 
denne  undervisningsmåde  så  ofte,  at  evangelisterne  et 
sted  skriver,  at  „uden  lignelse  talte  han  ikke  til  dem;" 
(Mark.  4:34.) 

Jesus  sagde,  at  Han  brugte  lignelser,  fordi  de  bibragte 
tilhøreren  nøjagtig  den  religiøse  sandhed,  som  passede 
til  hans  tro  og  intelligens.  For  den  ulærde  havde  lignel- 
sen interesse  som  fortælling  og  også  nogen  læreværdi. 
Den  åndelige  gav  den  meget  mere,  for  han  fik  også 
Himmerigets  mysterier  og  hemmeligheder.  Således  er 
lignelsen  i  samme  grad  tilpasset  den  jævne  som  den 
lærde.  Den  lærer  alle  mennesker  at  finde  guddommelig 
sandhed   i   almindelige  ting. 

Nært  beslægtet  med  lignelser  er  de  korte  sammen- 
ligninger, som  Mesteren  ofte  benyttede  for  at  illustrere 
ideer,   så   som: 

„  . . .  Det  er  bedre,  at  et  menneske  omkommer,  end  at  et 
helt  folk  skulle  synke  i  vantro  og  omkomme."  (1  Ne.  4:13.) 
Kom  og  følg  mig,  så  vil  jeg  gøre  jer  til  menneske- 
fiskere."   (Matt.   4:19.) 

„Således  skal  jeres  lys  skinne  for  menneskene,  for  at 
de  må  se  jeres  gode  gerninger  og  prise  jeres  Fader, 
som  er  i  Himlene."  (Matt.  5:16.) 

af  deres  frugter  skal  I  kende  dem."  (Matt.  7:20.) 

Illustrerende  historier  er  en  anden  udmærket  måde  at 
gøre  undervisningen  klarere  på.  Det  er  let  for  folk  at 
sætte    sig    ind    i    historier    om    levende    mennesker    og 


deres  oplevelser.  Herren  brugte  ofte  denne  frem- 
gangsmåde. I  tilfældet  med  enkens  skærv  forklarede 
Han  dem,  hvad  det  var  at  give  noget  med  virkelig  oprig- 
tighed:   denne  fattige  enke  lagde  mere  deri  end  alle 

de  andre.  Thi  de  lagde  alle  i  gavebøssen  af  deres  over- 
flod; men  hun  lagde  af  sin  fattigdom  alt,  hvad  hun  havde 
i  eje."  (Luk.  21:3-4.) 

Sande  historier,  der  angår  virkelige  mennesker,  er  et 
udmærket  middel  til  at  vække  klarhed. 


En  anden  form  for  illustration  med  ord  og  bevægelser  er 
forevisning. 

Den  gamle  talemåde,  at  „et  billede  er  mere  værd  end 
tusind  ord",  kan  støttes  af  mange  eksempler:  f.  eks.  be- 
dende hænder  eller  moder  og  barn. 
Brugen  af  genstande  er  en  anden  måde,  hvorpå  man 
kan  gøre  et  budskab  tydeligere.  Det  kan  være  gen- 
stande fra  omgivelser  eller  tøj,  eller  noget,  der  er  tor- 
beredt  af  læreren  til  lejligheden. 

2.  Vi  må  gøre  vor  fremstilling  koncis.  At  være  koncis 
betyder  at  udtrykke  meget  i  få  ord.  Den  tid,  man  be- 
nytter til   at   fremlægge    en    idé,   kan   varieres,    alt   efter 

emnets  beskaffenhed  og  tilhørernes  forudgående  kend- 
skab. Men  man  har  opnået  kommunikation,  når  hvert 
ord,  hver  sætning,  hver  paragraf  er  betydningsfuld  og 
sagen  vedkommende. 

Vejledningen  til  at  give  en  koncis  fremstilling  indehol- 
der: 

a.  Studer  og  foretag  undersøgelser,  indtil  du  ved,  at  du 
har  oplysninger,  der  er  værd  at  præsentere. 


b.  Skriv  dine  tanker  ned  som  de  kommer,  uden  at 
bekymre  dig  om  stil  eller  orden. 

c.  Opstil  ideer  i  logisk  orden.  Nogle  benytter  en  for- 
mel til  at  organisere  materialet  i  logisk  rækkefølge,  så 
som:   Pointe,   betragtninger,   eksempel,  pointe. 

d.  Undgå  irrelevante  ideer,  illustrationer  og  humor,  som 
det  rækker  for  vidt  at  anvende.  På  grund  af  vanskelig- 
heden med  at  få  fuld  opmærksomhed  er  der  mange,  der 
fristes  til  at  benytte  interessant  materiale,  som  måske  slet 
ikke  er  sagen  vedkommende. 

e.  Når  det  forberedende  arbejde  er  fuldført,  indskrænk 
så  hver  sætning  til  det  mindst  mulige. 

f.  Lær  til  sidst  materialet  så  godt,  at  det  kan  præsen- 
teres på  samme  måde,   som  det  var  hensigten. 

3.  Vi  må  bekræfte  det,  vi  har  undervist  i,  for  at  se  hvad 
der  er  blevet  lært.  Brudstykkevis  lytten,  mistydning  af 
ideer  eller  misforstået  betydning  af  ord  kan  forårsage 
misforståelser.  Det  er  derfor  vigtigt  at  have  en  metode 
til  kontroliering,  tilbagekobling  og  rettelse  af  mis- 
forståede  indtryk,   hvor  det  er  muligt.  Et  medlem  af  et 


samarbejdsudvalg  fandt  en  meget  effektiv  måde  at  ned- 
dæmpe ophidsede  diskussioner  på  og  forbedre  kommu- 
nikationen mellem  arbejderne  og  lederne.  Den  omtalte 
lavede  den  regel,  at  arbejdernes  repræsentant  ikke 
kunne  fremlægge  sit  synspunkt,  før  han  kunne  frem- 
lægge ledelsens  synspunkt  til  den  repræsenterede  leders 
tilfredshed  og  omvendt. 

Vi  gjorde  vel  i  at  følge  kong  Benjamin  og  hans  folks 
eksempel: 

„Og  da  kong  Benjamin  således  havde  talt  til  sit  folk, 
sendte  han  følere  ud,  da  han  ønskede  at  få  at  vide  af 
folket  selv,  om  de  troede  de  ord,  han  havde  talt  til  dem. 
Og  de  råbte  alle  med  een  røst  og  sagde:  Ja,  vi  tror  alle 
de  ord,  du  har  talt  til  os,  og  vi  ved  også,  at  der  ligger 
sikkerhed  og  sandhed  bag  dem  ved  Herren,  den  Almæg- 
tiges ånd,  som  har  bevirket  stor  forandring  hos  os  eller  i 
vore  hjerter,  så  vi  ikke  mere  er  tilbøjelige  til  at  gøre 
ondt,  men  bestandig  gøre  godt."  (Mos.  5:1-2.) 
Gennem  sine  profeter  har  Herren  forklaret  os,  hvor  be- 
tydningsfuldt det  er  at  være  dygtig  til  at  kommunikere. 
Han  har  også  understreget,  at  åndelighed  er  en  nød- 
vendig del  af  effektiv  kommunikation. 
Vær  åben  og  ærlig;  vi  har  at  gøre  med  ædle  sjæle,  og 
forfalskning  og  dårlig  påvirkning  har  ingen  plads  i  kon- 
geriget. Paulus  formanede  medlemmerne  til  at  kommuni- 
kere „i  kærlighed  i  eet  og  alt."  (Ef.  4:15.) 
Vi  skulle  give  vor  kærlighed  og  interesse,  for  følelser 
kan  ofte  „gå  igennem",  hvor  ord  mislykkes.  „Og  Ånden 
skal  gives  jer  ved  troens  bøn,  og  dersom  I  ikke  mod- 
tager, skal  I  ikke  undervise."  (L  &  P  42:14.) 
Da  Moses  blev  kaldet  til  at  føre  Israels  børn  ud  af 
trældom,  indså  han  sin  svaghed  som  taler  eller  kom- 
munikator. Ikke  desto  mindre  havde  han  Herrens  Ånd 
hos  sig.  Herren  gav  ham  så,  efter  at  have  beroliget  ham, 
Aron  som  talerør.  Han  gav  ikke  Aron  ansvaret  som  leder; 
denne  opgave  overgav  Han  Moses,  der  havde  den  anden 
form  for  lederevner,  der  var  nødvendige  for  at  fuldføre 
opgaven.  (4  Mose.  4:10.) 

Paulus  råder  os  til  at  søge  åndelige  gaver,  så  at  vi  kan 
tale  mennesker  „til  opbyggelse,  formaning  og  trøst". 
Han  siger  videre  til  os,  at  profetisk  tale  er  vigtigere  end 
tungetale.  „Eller  hvis  en  basun  giver  utydelig  lyd,  hvem 
vil  så  gøre  sig  rede  til  kamp?"  (Hvem  vil  være  interes- 
seret?) „Således  også  med  jer;  hvis  I  ikke  med  jeres 
tunge  fremfører  tydelig  tale,  hvorledes  skal  man  da  kunne 
forstå,  hvad  I  siger?  I  står  jo  og  taler  hen  i  vejret." 
(Se  1.  Kor.  14:3-9.) 

Når  vi  beder  Herren  hjælpe  os  til  at  udvikle  dygtighed  i 
kommunikation,  kan  Han  hjælpe  os  til  at  være  ydmyge, 
til  at  fremstille  os  for  de  rigtige  mennesker  på  de  rette 
tidspunkter  og  i  en  atmosfære,  hvor  vi  vil  blive  mødt 
med  tillid,  og  hvor  folk  vil  finde  os  værd  at  lytte  til. 
Når  dygtighed  i  kommunikation  ledsages  af  åndelighed, 
kan  Herren  arbejde  gennem  sine  tjenere  og  fuldføre  sit 
værk. 

Hundreder  og  tusinder  af  nylig  døbte  medlemmer  af 
Kirken  og  de  mange  missionærer,  der  underviste  dem  i 
Evangeliet,  giver  et  levende  vidnesbyrd  om  effektiv 
kommunikation. 

En  forårsdag  søgte  en  ydmyg  ung  mand,  motiveret  af 
en  alvorlig  beslutning  om  at  kende  sandheden,  audiens 
hos  sin  himmelske  Fader.  Det  herlige  syn  fulgte,  ordene 
fra  Faderen  —  „Denne  er  min  elskede  Søn;  hør  Ham!" 
—  budskabet  fra  Mesteren  og  den  unge  Joseph  Smith's 
forstående  trofaste  tjeneste  og  store  opofrelse,  alt  dette 
var  den  højeste  form  for  kommunikation. 
Må  dette  smukke  eksempel  lede  vore  tanker  og  hand- 
linger, når  vi  forbereder  os  på  at  kommunikere  effektivt. 


Hvilke  som 

helst  principper  på 

intelligensens 

område  vi  tilegner  os  i 

dette  liv, 

vil  komme  frem 

med  os  i 

opstandelsen. 

Joseph  Smith 


Fællesrecitationen  d.  5.  april  1970 

De  to  skriftsteder  bør  læres  udenad  i  løbet  af  marts  måned  af  eleverne  i  kursus  15  og  19.  Hver  klasse  reciterer  et  skrift- 
sted ved  søndagens  forprogram  fastesøndag. 

KURSUS  15 

(Jesus  lover  sine  apostle,  at  Helligånden  vil  komme  for  at  undervise  og  lede  dem,  efter  at  Han  var  gået  bort.) 

„Men  Talsmanden,  Helligånden,  som  Faderen  vil  sende  i  mit  navn,  han  skal  lære  jer  alle  ting  og  minde  jer  om  alt,  hvad 

jeg  har  sagt  jer."  (Joh.  14:26.) 

KURSUS  19 

(Lehi  påminder  os  om  at  Adams  fald  og  vor  deraf  følgende  dødelighed  er  en  del  af  planen  for  vor  evige  vækst  og  lykke.) 
„Adam  faldt  for  at  menneskene  kunne  blive  til,  og  menneskene  er  til  for  at  kunne  nyde  glæde."  (2.  Nephi  2:25.) 


Nadververs  for  marts  måned 

Senior-søndagsskolen: 

„Og  dette  er  det  evige  liv,  at  de 
kender  dig,  den  eneste  sande  Gud, 
og  ham,  som  du  har  sendt,  Jesus 
Kristus."  (Johs.  17:3). 

Junior-søndagsskolen: 

Frelseren  sagde:  „Hvis  I  elsker  mig, 
så  hold  mine  befalinger!" 

(Johs.   14:15.) 

Fra  Missionens 


Præsidentskab 


■ 
Kære  søskende! 

Året  skrider  fremad,  og  1970  ser  ud  til  at  ville  blive  et  stort  og  vidunderligt  fremgangsrigt  år. 
Kirken  vokser  med  stormskridt.  Byggeprogrammet  går  fremad  med  kolossal  fart,  næsten  hver  dag 
bliver  to  nye  kirkebygninger  færdige  ude  over  verden,  og  alligevel  er  dette  ikke  tilstrækkeligt  til 
de  nye  medlemmer,  som  kommer  ind  i  Kirken. 

De  Hellige  bliver  virkelig  velsignet,  og  her  i  Danmark  er  medlemmerne  begejstrede  over  det  nye 
program,  „Hvert  medlem  en  missionær",  og  planlægger  mange  M/M-møder.  Jeg  håber  I  finder  glæde 
og  lykke  i  jeres  M/M-arbejde. 

Hengiv  jer  til  sagen.  Arbejd  under  den  Helligånds  påvirkning,  så  vil  I  forbavses  over  hvad  der  kan 
udføres.  Herren  vil  velsigne  jer  langt  mere,  end  I  turde  drømme  om.  I  vil  blive  et  redskab  i  Hans 
hænder  til  at  røre  de  ærlige  af  hjertet.  Kom,  følg  planen,  vi  har  brug  for  jer  til  at  opbygge  Riget.  Ja, 
det  er  nødvendigt,  at  enhver  dreng,  enhver  pige,  enhver  mand  og  enhver  kvinde  er  en  missionær. 
Og  så  takker  jeg  de  begejstrede  grenspræsidenter  og  deres  rådgivere,  som  vedbliver  at  elske  og 
inspirere  de  Hellige.  Ja,  jeg  takker  alle  jer,  som  arbejder  i  de  forskellige  organisationer  —  Gud  vel- 
signe jer,  I  udfører  et  vidunderligt  arbejde. 

Det  var  dejligt  at  se  jer  allesammen  ved  vore  konferencer  i  januar,  som  var  en  kolossal  succes  og 
godt  besøgt  —  Tak!  Vi  følte  jeres  venlige,  kærlige  og  hengivne  ånd.  Arbejdet  kan  ikke  undlade  at  gå 
fremad  med  en  så  åndelig  indstilling.  Herren  elsker  de  danske  Hellige  og  det  danske  land,  og  vil 
vedblive  at  velsigne  os  med  stor  fremgang. 

Må  vi  vie  vort  liv  til  vore  familier  og  vor  Kirke,  til  hinanden  og  til  vor  Gud  er  jeres  gode  ven  og  mis- 
sionspræsidents  bøn. 

Paul  L.  Pehrson 

P.S.    Lad  os  alle  bevare  vort  liv  så  godt  og  åndeligt,  at  vi  nårsomhelst  det  er  nødvendigt  kan  ned- 
kalde en  velsignelse  fra  vor  Himmelske  Fader.  Tak  for  jeres  retskafne  liv. 

Tempelrejserne 


Fra  templet  i  Schweiz  har  vi  fået  meddelelse  om,  at  der  er  blevet  indført  den  regel,  at 
templet  vil  være  lukket  om  mandagen  i  hele  1970,  og  ikke  som  tidligere  om  fredagen. 
Tempelrejserne  for  de  danske  søskende  vil  derfor  foregå  til  følgende  tider: 
Tempelrejse   I — tirsdag  den    7.  til  og  med  fredag  den  10.  juli 
Tempelrejse  II  —  tirsdag  den  25.  til  og  med  fredag  den  28.  august 
Ovennævnte  datoer  er  de  dage,  hvor  vi  går  igennem  templet;  hertil  må  så  lægges  den  tid, 
det  tager  at  rejse  til  templet. 

Søskende,  forbered  jer  allerede  nu  til  at  kunne  deltage  i  en  af  disse  rejser,  planlæg 
ferien  og  spar  penge  sammen. 

Den  i  dette  eller  følgende  nummer  af  Sternen  indlagte  tilmeldelsesblanket  bedes  ind- 
sendt snarest  muligt  og  senest  den  10.  maj,  således  at  vi  kan  ordne  de  praktiske  ting  i 
forbindelse  med  opholdet  i  Schweiz  i  god  tid  og  på  rette  måde. 

Skemaer  for  afdøde  slægtninge,  som  man  ønsker  at  gøre  arbejde  for  i  templet,  skulle 
have  været  afleveret  til  skemaundersøgerne  inden  1.  februar,  men  har  I  endnu  ikke  fået 
indsendt  skemaerne,  er  der  en  lille  mulighed  for,  at  det  endnu  kan  nås,  men  skemaerne 
må  da  afleveres  aldeles  omgående,  således  at  de  kan  kontrolleres  og  indsendes  til  Genea- 
logisk Hovedbestyrelse  og  derfra  til  Amerika  i  løbet  af  få  dage.  Husk  at  udfylde  skemaer- 
ne nøjagtigt  efter  de  nye  regler,  der  findes  i  „Håndbog  for  indsendelse  af  skemaer." 
Kære  søskende,  lad  os  gøre  os  værdige  til  igen  i  år  at  mødes  i  Herrens  tempel  og  sørge 
for  vor  egen  og  vor  slægts  frelse  og  ophøjelse. 

Mary  Kaiser,  sekretær, 
Genealogisk  Hovedbestyrelse 

FARVEL! 

Ved  deres  afløsning  fra  deres  arbejde 
i  den  danske  mission  skrev  missionspræ- 
sidentens  assistenter  følgende: 
Jeg  husker,  når  jeg  overværede  Kirkens 
møder  sammen  med  mine  forældre,  da 
jeg  var  ganske  ung.  De  møder  jeg  holdt 
mest  af,  var  dem,  hvor  hjemvendte  mis- 
sionærer talte  om  deres  oplevelser  i  mis- 
sionsmarken.  Jeg  har  altid  set  frem  til  den 
dag,  da  jeg  selv  kunne  tjene  min  Him- 
melske Fader  på  en  mission.  Og  nu  plud- 
selig ser  jeg  tilbage  på  2V2  år,  som  jeg 
har  tilbragt  i  Danmark,  op  spekulerer  på, 
om  det  virkelig  er  muligt,  at  de  er  forbi. 
Det  har  været  vidunderligt  at  være  blandt 
de  Hellige  i  den  danske  mission  og  arbej- 
de sammen  med  dem  på  at  opbygge  en 
stærk  kirke  her  i  Danmark.  De  bedste 
timer  i  min  mission  var,  når  mine  kamme- 
rater og  jeg  underviste  undersøgere  ved 
et  M/M-møde.  Jeg  husker  så  godt  en 
undersøgerfamilie,  som  jeg  underviste; 
jeg  vidste,  at  Herren  ønskede  disse  men- 
nesker ind  i  sin  Kirke,  men  jeg  kunne 
blot  ikke  overbevise  dem  om,  at  de  skulle 
slutte  sig  til  Kirken.  En  aften  havde  vi  et 
M/M-møde  sammen  med  en  vidunderlig 
søster  og  denne  familie. 
Efter  lektien  bad  jeg  i  mit  hjerte  en  stille 
bøn  om,  at  denne  familie  på  en  eller  anden 
måde  kunne  blive  døbt.  Den  vidunder- 
lige søster  bar  derefter  sit  vidnesbyrd  og 
sagde  til  familien,  hvor  meget  hun  elske- 
de dem  og  ønskede  at  de  skulle  blive 
hendes  søskende  i  Guds  sande  Kirke. 
Familien  besluttede  sig  derefter  til  at  blive 
medlemmer. 

Jeg  er  taknemmelig  for  de  danske  Hellige 
og    for    det   M/M-program,    som    tillader 
at   missionærer   og   medlemmer  arbejder 
sammen.  1970  vil  blive  et  stort  år  for  Kir- 
ken, og  jeg  ved,  at  Herren  vil  hjælpe  den 
danske  mission  til  at  vokse. 
Med  tårer  i  øjnene  og  taknemmeligt  hjerte 
siger  jeg  tak  for  denne  gang  og   beder 
Herren  velsigne  jer  alle. 
Jeres  broder 
Ældste  Rod  Garner 


Jesus  Kristus  har  forkyndt  for  os,  både  i 
ord  og  handling,  at  de  største  iblandt  os 
er  dem,  som  retskaffent  tjener  andre.  I 
de  sidste  Vli  år  har  jeg  erfaret,  hvad  det 
betyder  at  tjene  Herren  ved  at  bringe 
Evangeliet  til  andre.  De  velsignelser,  som 
Herrens  tjenere  modtager,  kan  ikke  tæl- 
les eller  tilbagebetales.  Dette  er  en  af 
grundene  til,  at  det  at  tjene  som  missio- 
nær er  et  privilegium. 
Dette  privilegium  tilligemed  de  forjæt- 
tede velsignelser  tilbydes  enhver  Hellig 
her  i  den  danske  mission,  som  er  villig  til 
at  give  af  sig  selv  og  arbejde  som  del- 
tidsmissionær.  De  deltidsmissionærer, 
som  nu  bliver  kaldet  og  indsat  og  er  iv- 
rigt optaget  af  arbejdet,  høster  de  sam- 
me velsignelser  og  udviklingsmuligheder 
som  fuldtidsmissionærerne.  Åndelige  er- 
faringer bliver  givet  til  de  arbejdere,  som 
opbygger  deres  egen  tro  så  vel  som  troen 
hos  dem,  der  undersøger  Kristi  Kirke.  Det 
skal  være  mit  ønske,  at  enhver  Hellig 
støtter  deltidsmissionærerne  og  deres 
program,  lige  så  vel  som  de  støtter  fuld- 
tidsmissionærerne;  med  denne  støtte  og 


jeres  bønner  vil  den  danske  mission  gå 
fremad  og  blive  velsignet  med  mennes- 
ker, som  søger  efter  sandheden. 
Nu,  da  min  mission  er  forbi,  vil  jeg  gerne 
takke  det  danske  folk  for  den  vigtige  rolle 
det  har  spillet  ved  at  opbygge  og  styrke 
mit  vidnesbyrd,  I  har  været  en  vigtig 
del  af  mit  liv,  og  de  erfaringer,  jeg  har 
høstet,  vil  påvirke  mit  liv  i  fremtiden. 
Må  Herren  velsigne  jer  i  jeres  retfærdige 
ønsker  og  velsigne  jer  med  fremgang  i  de 
kommende  år. 

Jeres  hengivne  broder 
Ældste  Lee  Hansen 


Julehæftet  CHRISTMAS  IN  DENMARK  1969 

Af  julehæftet  CHRISTMAS  IN  DENMARK  1969,  som  blev  udgivet  af  mis- 
sionen i  december  1969,  er  et  lille  restoplag  tilbage,  som  kan  fås  på  mis- 
sionskontoret  til  en  pris  af  kr.  5.00  pr.  stk. 

Hæftet  indeholder  bl.a.  billeder  af  alle  de  missionærer,  som  arbejdede  i 
den  danske  mission  ved  slutningen  af  1969.  Desuden  artikler  af  missions- 
præsidenten  og  hans  hustru,  hilsen  fra  ældste  Marion  G.  Romney  og 
ældste  S.  Dilworth  Young,  samt  mange  andre  interessante  artikler  og 
billeder. 

Hæftet  kan  bestilles  ved  indbetaling  af  beløbet  på  Kirkens  girokonto  3  33  38, 
Church  of  Jesus  Christ  of  Latter-day  Saints,  Dalgas  Boulevard  164,  2000 
København  F.,  eller  ved  indsendelse  af  en  check  på  beløbet.  Husk  at  skrive 
hvad  der  ønskes. 


Billigrejse  til  Salt  Lake  City 

Arrangeres  af  American  Travallers  Motor- 
club med  afrejse  omkring  1.  april  og 
hjemkomst  en  måned  senere.  Fra  Køben- 
havn tur/retur  med  jetfly  koster  rejsen 
255  dollars. 

Rejsen  er  beregnet  for  Sidste  Dages  Hel- 
lige, som  vil  få  lejlighed  til  at  overvære 
Generalkonferencen,  men  også  ikke-med- 
lemmer  af  Kirken  kan  deltage. 
Et  af  Kirkens  medlemmer  i  Sverige,  Willy 
Herrey,  er  repræsentant  for  Skandinavien. 
Hans  adresse  er  Akvamaringatan  7  A, 
421  60  Våstra  Frolunda  (Goteborg),  Sve- 
rige; telefon  031  /45  35  28.  Søskende,  som 
ønsker  at  deltage  i  rejsen,  kan  skrive 
direkte  ti!  broder  Herrey  efter  nærmere 
oplysninger. 


Velsignelser: 
København  Nordre  Gren: 

2.  november: 

Henning   Johansens   og   Rita   Steen    Lar- 
sen   Johansens    datter,    Gitte    Johansen, 
velsignet  af  sin  fader. 
Willi  Bloch  Johansens  og  Kirsten  Dupont 
Johansens    søn,    Peter    Bloch   Johansen, 
velsignet  af  sin  fader. 
Slagelse: 
2.  november: 

Bent  Giesmann  Lindhardts  og  Birthe 
Marie  Nielsen  Lindhardts  datter,  Ulla 
Giesmann  Lindhardt,  velsignet  af  sin 
fader. 

Kvorum-stævne  i  Viborg 

Lørdag  den  8.  november  afholdtes  der  i 
Viborg  stævne  for  Ældsternes  Kvorum  I 
under  ledelse  af  kvorumspræsident  Knud 
Holmboe.  Foruden  ældsterne  fra  Kvo- 
rum I  var  inviteret  alle  ældsterne  fra  så- 
vel Nordjyllands  Distrikt  som  Fyn-Jylland 
Distrikt,  alle  med  damer.  Stævnet  var 
under  præsidium  af  præsident  Verner 
Buur  fra  Missionspræsidentskabet,  der 
var  25  ældster  fra  Kvorum  I  tilstede,  og 
ialt  var  der  80  tilstedeværende. 
Stævnet   formede    sig    først   som    et    al- 


mindeligt præstedømmemøde,  derefter 
var  der  et  møde,  hvor  Genealogisk  Ho- 
vedbestyrelse ved  formanden,  broder 
Frode  Bernskov,  og  sekretæren,  søster 
Mary  Kaiser,  gennemgik  det  nye  genea- 
logiske GIGANT-system  til  indsendelse  af 
genealogiske  skemaer.  Den  nye  håndbog 
og  de  nye  skemaer  blev  præsenteret,  og 
der  var  lejlighed  til  at  stille  spørgsmål. 
Efter  mødet  var  der  arrangeret  rundgang 
på  Landsarkivet  i  Viborg,  og  dagen  slut- 
tede med  fællesspisning  i  Palæet,  som 
også  havde  været  rammen  om  møderne 
tidligere  på  dagen. 


Dåb: 

Aalborg: 

8.  november: 

Kristian  Svenning  Johansen,  døbt  af 
ældste  Larry  Gardner,  håndspålæggelse 
ved  ældste  Don  Hartman. 
Birthe  Ditlev  Johansen,  døbt  af  ældste 
Don  Hartman,  håndspålæggelse  ved  æld- 
ste Mark  Sørensen. 

Hanne   Ditlev  Johansen,   døbt   af  ældste 
Don  Hartman,  håndspålæggelse  ved  æld- 
ste Mark  Sorensen. 
22.  november: 

Jens  Ditlev  Pedersen,  døbt  af  ældste 
Mark  Sorensen,  håndspålæggelse  ved 
samme. 

Mona  Elise  Nikolajsen  Pedersen,  døbt  af 
ældste  Mark  Sorensen,  håndspålæggelse 
ved  samme. 

Sønderborg: 

2.  november: 

Lorentz  Carl  Frede  Iversen,  døbt  af  æld- 
ste David  Lewis,  håndspålæggelse  ved 
ældste  David  Bird. 

Silkeborg: 

18.  oktober: 

Bjarne    Bidstrup,    døbt    af   broder    Allan 

Bruun,  håndspålæggelse  ved  ældste  Mark 

Sorensen. 

Randers: 

1 .  november: 

Anker  Hvidtfelt  Hansen,  døbt  af  ældste 
Daniel  Kent  Olsen,  håndspålæggelse  ved 
ældste  Merlin  Jensen. 

Ordinationer: 

Aarhus: 

3.  november: 

Arne  Kristensen  ordineret  til  lærer  af 
broder  Jens  Lind  Jensen. 


Aalborg: 

9.   november: 

Keld  Jensen  ordineret  til  præst  af  broder 
Ejnar  Sørensen. 

Jan  Quistgaard  ordineret  til  lærer  af  bro- 
der Børge  Klitgaard. 

Odense: 

9.  november: 

Lars  Frees  Horneman  ordineret  til  præst 

af  broder  Preben  Olesen. 

16.  november: 

Svend   Erik    Nissen   Jensen    ordineret  til 

diakon  af  broder  Niels  Ove  Andersen. 

Rettelse: 

I  Stjernen  for  november  1969  er  der  des- 
værre opstået  en  fejl,  idet  der  under  Dåb 
i  Frederikshavn  den  16.  august  står,  at 
Mariann  Harding  Larsen  blev  døbt  af  Orla 
H.  Larsen.  Dette  er  forkert,  idet  hun  blev 
døbt  af  sin  fader,  broder  Harding  Inge- 
mann Larsen.  Fejlen  bedes  venligst  und- 
skyldt. 

Dødsfald: 

Den  16.  august  1969  døde  søster  Karen 
Gøthgens  mand,  overlæge,  dr.  med. 
Ejnar  Vilhelm  Gøthgen,  og  blev  begravet 
fra  vor  kirke  på  Priorvej  i  København  den 
21.  august.  Æret  være  overlæge  Gøth- 
gens minde! 

Fødselsdage: 

Vi  siger  til   lykke  til  følgende  søskende: 

Ovidie  Mathea  Jakobsen,  Esbjerg,  65  år 

den  2.  marts. 

Charles  Jepsen    Larsen,   Odense,   60   år 

den  6.  marts. 

Carla  Drue,  Odense,  60  år  den  9.  marts. 

Hansine    Kathrine    Christensen,    Aarhus, 

70  år  den  13.  marts. 

Vera  Krautwald  Krolmer,  København,  65 

år  den  15.  marts. 


Martin    Emil    Nielsen,    Frederikslundsvej 
20,  Nordre  Gren,  65  år  den  22.  marts. 

Aksel  Sørensen,  Aalborg,  70  år  den  30. 
marts. 

Thyra  Marie  Martine  Pettersson,  Køben- 
havn, 60  år  den  31 .  marts. 


Velsignelse: 

Aalborg: 

1 .  oktober: 

Johannes  Vestbø  og  Kirsten  Wada  Inge- 
gerd Hagstrøm  Vestbøs  søn,  Mikael  Bjørn 
Vestbø,  velsignet  af  sin  fader. 


Missionærafløsninger: 

Følgende  missionærer  er  blevet  hæder- 
lig afløst  fra  deres  arbejde  i  den  danske 
mission: 
3.  november: 

Calvin  Brian  Jones  fra  Calgary,  Alberta, 
Canada,  efter  sidst  at  have  arbejdet  i 
Aalborg. 

Leonard  Arthur  Hale  fra  Molalla,  Oregon, 
efter  sidst  at  have  arbejdet  i  Rønne. 
8.  november: 

Davis  R.  Christensen  fra  Salt  Lake  City, 
Utah,  efter  sidst  at  have  arbejdet  i  Rønne. 

Carolyn  Andersen  fra  Ogden,  Utah,  efter 
sidst  at  have  arbejdet  i  Horsens. 
24.  november: 

Alva  O.  Jensen  fra  Lander,  Wyoming, 
efter  sidst  at  have  arbejdet  i  Roskilde. 

Mark  N.  Sorensen  fra  Lowell,  Wyoming, 
efter  sidst  at  have  arbejdet  i  Aalborg. 
29.  november: 

Daniel  A.  Shepard  fra  Pico  River,  Cali- 
fornia,  efter  sidst  at  have  arbejdet  i 
København. 

Brent  E.  Shick  fra  Bountiful,  Utah,  efter 
sidst  at  have  arbejdet  på  Amager. 
3.  december: 

Douglas  D.  Horman  fra  Salt  Lake  City, 
Utah,  efter  sidst  at  have  arbejdet  på  mis- 
sionskontoret. 

Michael  Vemon  Nielsen  fra  Salt  Lake 
City,  Utah,  efter  sidst  at  have  arbejdet  I 
København. 


Og  endog  tilgive  os  selv 


RICHARD  L  EVANS 

Vi  er  allesammen  til  tider  irritable  og  skuffede  —  sommetider  bekymrede, 
modløse,  misfornøjede,  når  vi  mister  den  fred,  den  sunde  fornuft,  som  altid 
er  en  væsentlig  forudsætning  for  indre  ro  og  fred.  Og  disse  skuffelser  forøges, 
når  vi  ser  dagene  glide  hurtigt  forbi  og  os  selv  løbe,  gå,  komme,  bruge  Li- 
merne uden  at  gøre  alt  det,  vi  burde,  og  i  vore  anstrengelser  for  at  følge  med 
og  indhente  det  forsømte,  vakle  mellem  overdrivelser  og  op-  og  nedgangs- 
perioder; sommetider  muntre  og  sommetider  nedslåede;  så  meget  ugjort  og 
så  meget  overdrevet.  Og  derfor  vil  vi  i  dag  med  nogen  selvransagning  trygle 
om  fred  og  ro,  om  tålmodighed,  forventning  og  genvurdering  af  vort  formål, 
med  tro  på  livets  ubegrænsede  og  evige  muligheder.  Og  sammen  med  tro 
behøver  vi  omvendelse,  forståelse,  kærlighed,  tilgivelse,  når  vi  allesammen 
bliver  stillet  ansigt  til  ansigt  med  en  vurdering  af  vor  fortid,  med  vor  nytte  i 
øjeblikket,  og  en  drejning  mod  de  værdier,  som  vil  vare  længst.  Hjælp  os, 
Gud,  til  at  lære  det  unyttige  i  fjendskab  —  dog  fjendskab  mod  ondt  —  men 
ikke  fjendskab  mod  andre,  der  alvorligt  prøver  på  at  leve  og  at  finde  deres 
plads  i  livet.  Åh,  må  vi  leve  vort  liv  med  mere  interesse  og  venlighed  mod  vore 
kære,  mere  medlidenhed  mod  andre  mennesker,  mere  ærlighed,  mere  med- 
lidenhed i  domme,  og  måske  endog  mere  tilgivelse  for  os  selv,  for  vi  ved,  at 
Gud  lever,  at  vort  liv  og  vore  kære  er  evige,  at  Hans  lov  og  magt  og  hensigt 
er  overalt  —  og  således  finde  fred  og  ro,  idet  vi  forbedrer  os,  angrer,  tilgiver 
andre,  holder  Hans  bud,  efterlever  lovene  om  sundhed,  lovene  om  lykke,  ja, 
alle  livets  love  —  og  lever  således,  at  vi  mildt  og  alvorligt  endog  kan  tilgive 
os  selv. 

